open-index/open-wikipedia-markdown huggingface dataset:
ဘွာလ်ဆိုင်လို

**ဦးဘွာလ်ဆိုင်လို** (အင်္ဂလိပ်: Pu Bual Sai Lo) သည် မြန်မာ့တပ်မတော်ဆေးတပ်ဖွဲ့မှ အငြိမ်းစားဗိုလ်ကြီးနှင့် နိုင်ငံရေးသမား ဖြစ်သည်။ 

## ပညာရေးနှင့် စစ်မှုထမ်းဘဝ 
ဦးဘွာလ်ဆိုင်လိုသည် ၁၉၆၅ ခုနှစ်၊ ဩဂုတ်လ ၂၈ ရက်နေ့တွင် ဘိုကျုံးရွာ၊ ဖလမ်းမြိုနယ်၌ မွေးဖွားခဲ့သည်။ ၁၉၈၄ ခုနှစ်တွင် ဖလမ်းမြို့မှ တက္ကသိုလ်ဝင်တန်း စာမေးပွဲကို အောင်မြင်ခဲ့သည်။ ၁၉၈၆ ခုနှစ်တွင် တပ်မတော်သို့ ဝင်ရောက်ခဲ့ပြီး ၁၉၉၁ ခုနှစ်တွင် မန္တလေးအဝေးသင်တက္ကသိုလ်မှ စိတ်ပညာအထူးပြုဘာသာရပ်ဖြင့် ဘွဲ့ရရှိခဲ့သည်။ ၁၉၉၄ ခုနှစ်တွင် တပ်မတော်ပြန်တမ်းဝင်အရာရှိအဖြစ် ခန့်အပ်ခြင်းခံခဲ့ရသည်။ ၂၀၁၂ ခုနှစ်တွင် ရန်ကုန်တက္ကသိုလ်မှ ဘွဲ့လွန်ဥပဒေဒီပလိုမာဘွဲ့နှင့် အထက်တန်းရှေ့နေလိုင်စင်တို့ကို ရရှိခဲ့သည်။ ၂၀၁၄ ခုနှစ်တွင်လည်း ရန်ကုန်တက္ကသိုလ်မှ အင်္ဂလိပ်စာဒီပလိုမာဘွဲ့ ထပ်မံရရှိခဲ့သည်။

၂၀၁၃ ခုနှစ်မှစ၍ အမှတ် (၁၀) တပ်မတော်ဆေးရုံ (ကုတင်-၁၀၀)၊ ကလေးမြို့တွင် ၂၀၂၀ ပြည့်နှစ် ဇူလိုင်လအထိ တာဝန်ထမ်းဆောင်ခဲ့သည်။ ကလေးမြို့တွင် တာဝန်ထမ်းဆောင်နေစဉ် ကလေးဒေသနှင့် ချင်းပြည်နယ်မှ တိုင်းရင်းသားများ အလုပ်အကိုင် အခွင့်အလမ်းရရှိစေရန် ရည်ရွယ်၍ "လင်းရောင်ခြည်" ရာထူးဝင်သင်တန်းကို ၂၀၁၄ ခုနှစ်မှ ၂၀၂၀ ပြည့်နှစ်အထိ ဖွင့်လှစ်သင်ကြားခဲ့သည်။

### ၂၀၂၅ 
လက်ရှိတွင် ဦးဘွာလ်ဆိုင်လိုသည် ချင်းပြည်သစ်ကွန်ဂရက်ပါတီ (New Chinland Congress Party) ကို အထွေထွေအတွင်းရေးမှူး အနေဖြင့် တာဝန်ယူနေပြီး၊ အဆိုပါပါတီအား နိုင်ငံရေးပါတီအဖြစ် မှတ်ပုံတင်ခွင့်ပြုရန်အတွက် စစ်ကောင်စီက အသစ်ဖွဲ့စည်းထားသည့် ပြည်ထောင်စုရွေးကောက်ပွဲကော်မရှင်ထံ လျှောက်ထားခဲ့သည်။ ချင်းပြည်သစ်ကွန်ဂရက်ပါတီ တည်ထောင်ခွင့်ကို ၂၀၂၅ ခုနှစ်၊ မေလ ၂၆ ရက်နေ့တွင် ရရှိခဲ့သည်။

## ပုဂ္ဂိုလ်ရေးဘဝ 
ဦးဘွာလ်ဆိုင်လိုကို ဖလမ်းမြို့နယ်၊ ဘိုကျုံးရွာ (Bocung) တွင် မွေးဖွားခဲ့ပြီး ၂၀၂၅ ခုနှစ်၊ ဩဂုတ်လတွင် အသက် ၆၀ ပြည့်မည်ဖြစ်သည်။ လက်ရှိတွင် နေပြည်တော်၌ နေထိုင်လျက်ရှိသည်။

## ကိုးကား 
ကဏ္ဍ:ချင်းပြည်နယ်မှ လူပုဂ္ဂိုလ်များ
ကဏ္ဍ:ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဝင်များ
ကဏ္ဍ:ချင်း နိုင်ငံရေးသမားများ
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
ကဏ္ဍ:သက်ရှိထင်ရှားပုဂ္ဂိုလ်များ

ကဏ္ဍ:၁၉၆၅ မွေးဖွားသူများ
ကရင်နီအမျိုးသားငြိမ်းချမ်းရေးနှင့် ဖွံ့ဖြိုးရေးပါတီ

၁၉၉၉ ခုနှစ်တွင်ကရင်နီအမျိုးသား ငြိမ်းချမ်းရေးနှင့်ဖွံ့ဖြိုးရေးပါတီ - ကယောနီ(KNPDP) သည် ကရင်နီအမျိုးသား တိုးတက်ရေးပါတီ (KNPP) မှ ခွဲထွက်ပြီး ပစ်ခတ်ရပ်စဲရေးယူကာ ဟိုယာဒေသတွင်တပ်စွဲခဲ့သည်။

ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကရင်နီအမျိုးသားစည်းလုံးညီညွတ်ရေးအဖွဲ့

**ကရင်နီအမျိုးသားစည်းလုံးညီညွတ်ရေးအဖွဲ့** (; အတိုကောက် **KNSO**) သည် ကရင်နီပြည်၊ မော်ချီးဒေသအတွင်းရှိ တိုင်းရင်းသားလက်နက်ကိုင်အဖွဲ့ အစည်းတစ်ဖွဲ့ ဖြစ်သည်။ ကရင်နီအမျိုးသား တိုးတက်ရေးပါတီ (KNPP) မှ ကရင်နီအမျိုးသားစည်းလုံးညီညွတ်ရေးအဖွဲ့ - ကြယ်ဖြူ(KNSO) က ခွဲထွက်ပြီး ၂၀၀၂ ခုနှစ် နိုဝင်ဘာ ၉ ရက်နေ့တွင် တပ်မတော်နှင့် ပစ်ခတ်ရပ်စဲရေးယူခဲ့သည်။

ကရင်နီအမျိုးသားစည်းလုံးညီညွတ်ရေးအဖွဲ့၊ ဌာနချုပ်ရုံးတည်ရှိသော ခဲမဖြူရွာအတွင်းသို့ တပ်မတော်က လေယာဉ်ဖြင့် ဗုံးကျဲခြင်း၊ မော်ချီးရှိ ကျေးရွာများသို့ ရှော့တိုက်ဒုံးများပစ်ခတ်ခြင်းများကြောင့် ကရင်နီပြည် အတွင်းရှိ လက်နက်ကိုင် အဖွဲ့အစည်းများ၊ ပြည်သူများနှင့်အတူ ပူးပေါင်းကာ စစ်ကောင်စီအား တော်လှန်တိုက်ခိုက်သွားမည်ဟု ၂၀၂၄ ခုနှစ် ဧပြီလ ၁၀ ရက်နေ့တွင် ကြေညာခဲ့သည်။

## ကိုးကား 
ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကဏ္ဍ:ကယားပြည်နယ်
ဆုမိရောရှိနန်းကွန်းနန်းရင်း

သည် ဂျပန်နိုင်ငံ၊ အိုဆာကာပြည်နယ်၊ အိုဆာကာမြို့၊ ဆုမိရောရှိရပ်ကွက် တွင် တည်ရှိသော ရှင်တိုနတ်ကွန်း တစ်ခုဖြစ်သည်။ ဂျပန် တစ်နိုင်ငံလုံးရှိ ဆုမိရောရှိနတ်ကွန်းများ၏ အချုပ် နန်းရင်းဖြစ်သည်။ နတ်ကွန်း၏ အမည်ကို အစွဲပြု၍ နတ်ကွန်း တည်ဆောက်ပုံဗိသုကာကိုလည်း ဆုမိရောရှိလက်ရာ ဟု ခေါ်ကြသည်။

အိုဆာကာသူ၊အိုဆာကာသားများက ဆုမိရောရှိစံ သိုမဟုတ် ဆုမိရော့စံ ဟုခေါ်ကြသော နတ်ကွန်းကြီးသည် နှစ်ဆန်းတစ်ရက်နေ့ လာရောက် ဂါရဝပြုသူများ ကြားတွင် နာမည်ကြီးလှသည်။ဆုမိရောရှိနတ်ကွန်းနန်းရင်းတွင် ဆုမိရောရှိနတ်သုံးပါး (Sokotsutsu no Ono-mikoto၊ Nakatsutsu no Ono-mikoto၊ နှင့် Uwatsutsu no Ono-mikoto) နှင့်အတူ ဂျင်းဂူးဧကရီ (Okinagatarashi-hime no Mikoto ) တို့ စံမြန်းကြသည်။

## သမိုင်းကြောင်း
## ဗိသုကာလက်ရာ

File:Sumiyoshi_Taisha2.jpg|The *Taiko bashi* at Sumiyoshi-taisha
File:Sumiyoshi Grand Shrine in 201705 001.jpg|Proper entrance to Sumiyoshi taisha
File:Sumiyoshi-taisya torii.jpg|Rear entrance to Sumiyoshi taisha
File:Sumiyoshi shrine Honden.jpg|Illustration of main shrine architecture
File:Sumiyoshi Taisha Wakamiya Hachimangu1.jpg|One of Sumiyoshi Taisha's *kaku-torii*
ရှိရခဝမြစ်

**ရှိရခဝမြစ်** (白川, Shirakawa) သည် ဂျပန်နိုင်ငံ၊ ကျိုတိုစီရင်စုတွင် တည်ရှိသည့် မြစ်တစ်ခု ဖြစ်သည်။ ဤမြစ်သည် ဟိအဲအိတောင်မှ စတင်စီးဆင်းဖြစ်ပေါ်လာသည်။ ကျိုတိုမြို့၏ ဂိအွန်း (Gion) အရပ်ကို ဖြတ်သန်းစီးဆင်းသည်။ ဂီအွန်းမှတဆင့် ခမိုမြစ်အတွင်းသို့ စီးဝင်သည်။

ဤမြစ်၏ အမည် "အဖြူရောင်မြစ်" ဟု ဂျပန်ဘာသာစကားဖြင့် အဓိပ္ပါယ်ရသည်။ ဤအမည်မှာ မြစ်အတွင်းတွင် ကျိုတိုမြို့အရှေ့ဘက်ရှိ တောင်များမှ သယ်ဆောင်စီးဆင်းလာသည့် အဖြစ်ရောင်သဲများကို ရည်ညွှန်းရာမှ ဖြစ်ပေါ်လာခြင်း ဖြစ်နိုင်သည်။

များစွာသော ဂျပန်ရိုးရာလက်ဖက်ရည်ဆိုင်များသည် ဂိအွန်းအရပ်၏ ဂဲရှဧရိယာရှိ မြစ်ဖြတ်သန်းစီးဆင်းရာ ကမ်းဘေးတွင်  တည်ရှိသည်။

## ကိုးကား
ကဏ္ဍ:ဂျပန်နိုင်ငံရှိ မြစ်များ
အဲအေးရှား

Capital A Berhad (MYX: 5099) ကုမ္ပဏီလက်အောက်မှ လည်ပတ်နေသော **အဲအေးရှား** (AirAsia) သည် မလေးရှားနိုင်ငံ ကွာလာလမ်ပူမြို့အနီးတွင် ရုံးချုပ်တည်ရှိသည့် နိုင်ငံတကာအဆင့်မီ ကုန်ကျစရိတ်နည်း လေကြောင်းလိုင်းတစ်ခုဖြစ်သည်။ ၁၉၉၃ ခုနှစ်တွင် စတင်တည်ထောင်ခဲ့ပြီး ၁၉၉၆ ခုနှစ်တွင် လုပ်ငန်းများစတင်ခဲ့သည့် ဤလေကြောင်းလိုင်းသည် မလေးရှားနိုင်ငံတွင် လေယာဉ်အစီးရေနှင့် ပျံသန်းရာခရီးစဉ်အရေအတွက်အရ အကြီးဆုံးလေကြောင်းလိုင်းဖြစ်သည်။ လက်ရှိတွင် နိုင်ငံပေါင်း ၂၅ နိုင်ငံရှိ ဦးတည်ရာ ခရီးစဉ် ၁၆၆ ခုကျော်သို့ ပြည်တွင်းပြည်ပ ပုံမှန်ခရီးစဉ်များကို ပြေးဆွဲလျက်ရှိသည်။ ၎င်း၏ အဓိကဗဟိုချက်မှာ ကွာလာလမ်ပူ အပြည်ပြည်ဆိုင်ရာလေဆိပ် (KLIA) ဖြစ်ပြီး Terminal 2 (ကုန်ကျစရိတ်နည်းလေကြောင်းလိုင်းများအတွက် ဂိတ်) မှ လည်ပတ်သည်။

## တွဲဖက်လေကြောင်းလိုင်းများနှင့် ဝန်ဆောင်မှုများ 
အဲအေးရှားတွင် ဒေသတွင်းဈေးကွက်များကို ဦးတည်သည့် တွဲဖက်လေကြောင်းလိုင်းများလည်း ရှိပြီး ၎င်းတို့မှာ ထိုင်းအဲအေးရှား (Thai AirAsia)၊ အင်ဒိုနီးရှားအဲအေးရှား (Indonesia AirAsia)၊ ဖိလစ်ပိုင်အဲအေးရှား (Philippines AirAsia) နှင့် အဲအေးရှား ကမ္ဘောဒီးယား (AirAsia Cambodia) တို့ဖြစ်ကြကာ ဘန်ကောက်၊ ဂျာကာတာ၊ မနီလာနှင့် ဖနွမ်းပင်မြို့များတွင် အခြေစိုက်စခန်းများရှိသည်။ 

လေကြောင်းလိုင်း၏ ခရီးရှည်ခရီးစဉ်ဌာနခွဲဖြစ်သော အဲအေးရှား အိတ်စ် (AirAsia X) သည် အဓိကအားဖြင့် ခရီးဝေးလမ်းကြောင်းများကို ပြေးဆွဲသည်။ ခရီးသည်ဝန်ဆောင်မှုများအပြင် အဲအေးရှားသည် ၎င်း၏ ကုန်စည်ပို့ဆောင်ရေးဌာနခွဲဖြစ်သည့် Teleport ကိုလည်း စီမံခန့်ခွဲသည်။ ဤလေကြောင်းလိုင်းများအားလုံးသည် အရှေ့တောင်အာရှကို အာရှ၊ ဩစတြေးလျ၊ အာဖရိကနှင့် အရှေ့အလယ်ပိုင်းဒေသများနှင့် ချိတ်ဆက်ပေးသော ကျယ်ပြန့်သည့် ကွန်ရက်တစ်ခုကို ဖန်တီးထားသည်။

## ကိုးကား 
ကဏ္ဍ:မလေးရှားနိုင်ငံအခြေစိုက် လေကြောင်းလိုင်းများ
အဲအိန္ဒိယ

**အဲအိန္ဒိယ** (Air India) သည် အိန္ဒိယနိုင်ငံ၏ အလံတင်လေကြောင်းလိုင်းဖြစ်ပြီး၊ အဓိကဗဟိုချက်မှာ ဒေလီမြို့ရှိ အင်ဒီရာ ဂန္ဒီ အပြည်ပြည်ဆိုင်ရာလေဆိပ်ဖြစ်သည်။ ဒုတိယဗဟိုချက်များမှာ ဘန်ဂါလူရူမြို့ရှိ ကမ်ပေဂေါဒါ အပြည်ပြည်ဆိုင်ရာလေဆိပ်နှင့် မွမ်ဘိုင်းမြို့ရှိ ချာတရာပတီ ရှီဗာဂျီ မဟာရာ့ဂျ် အပြည်ပြည်ဆိုင်ရာလေဆိပ်တို့ဖြစ်ပြီး၊ အိန္ဒိယတစ်ဝန်းရှိ အခြားအရေးပါသောမြို့ကြီးများတွင်လည်း အဓိကပျံသန်းရာမြို့များအဖြစ် ရှိသည်။ ဟာရီယာနာပြည်နယ်၊ ဂါးရူဂရမ်မြို့တွင် ရုံးချုပ်တည်ရှိပြီး၊ ၎င်းလေကြောင်းလိုင်းသည် တာတာအုပ်စု (၇၄.၉%) နှင့် စင်ကာပူလေကြောင်း (၂၅.၁%) တို့ ပူးတွဲပိုင်ဆိုင်သော Air India Limited ၏ လက်အောက်ခံဖြစ်သည်။ ၂၀၂၄ ခုနှစ် နိုဝင်ဘာလအထိ အဲအိန္ဒိယသည် ပြည်တွင်းပြည်ပ ခရီးစဉ် ၁၀၂ ခုသို့ Airbus နှင့် ဘိုရင်းလေယာဉ်အမျိုးမျိုးဖြင့် ပြေးဆွဲလျက်ရှိပြီး၊ အိန္ဒိယနိုင်ငံတွင် ခရီးသည်တင်ဆောင်မှုအပိုင်း၌ IndiGo ပြီးနောက် ဒုတိယအကြီးဆုံး လေကြောင်းလိုင်းဖြစ်သည်။ ၂၀၁၄ ခုနှစ် ဇူလိုင်လ ၁၁ ရက်နေ့တွင် Star Alliance ၏ ၂၇ ခုမြောက် အဖွဲ့ဝင် ဖြစ်လာခဲ့သည်။

## သမိုင်းကြောင်း 
အဲအိန္ဒိယကို ၁၉၃၂ ခုနှစ်တွင် ဂျေ. အာ. ဒီ. တာတာ (J. R. D. Tata) က တာတာလေကြောင်း (Tata Airlines) အဖြစ် စတင်တည်ထောင်ခဲ့သည်။ တာတာကိုယ်တိုင်ပင် ပထမဆုံးသော တစ်လုံးထိုး အင်ဂျင်တပ် de Havilland Puss Moth လေယာဉ်ကို မောင်းနှင်ကာ ကရာချိမှ မွန်ဘိုင်းမြို့ ဂျူးဟု (Juhu) လေဆိပ်သို့ လေကြောင်းစာပို့လုပ်ငန်းကို စတင်ခဲ့ပြီး နောက်ပိုင်းတွင် မဒရပ်စ် (ယခု ချန်နိုင်း) အထိ ဆက်လက်ပျံသန်းခဲ့သည်။ ဒုတိယကမ္ဘာစစ်ပြီးနောက် ၁၉၅၃ ခုနှစ်တွင် အိန္ဒိယအစိုးရက ပြည်သူပိုင်သိမ်းခဲ့ပြီး အဲအိန္ဒိယ (Air India) ဟု အမည်ပြောင်းလဲခဲ့သည်။ 

၁၉၆၀ ပြည့်နှစ် ဖေဖော်ဝါရီလ ၂၁ ရက်နေ့တွင် Gauri Shankar အမည်ရှိ ပထမဆုံး Boeing 707 လေယာဉ်ကို လက်ခံရရှိခဲ့ပြီး၊ ၎င်းသည် ဂျက်လေယာဉ်ကို အသုံးပြုသော ပထမဆုံး အာရှလေကြောင်းလိုင်း ဖြစ်လာခဲ့သည်။ (ဤလေယာဉ်သည် နောက်ပိုင်းတွင် Air India Flight 403 အဖြစ် ပျက်ကျခဲ့သည်)။ ၂၀၀၀-၂၀၀၁ ခုနှစ်များတွင် အဲအိန္ဒိယကို ပုဂ္ဂလိကပိုင် ပြန်လည်လွှဲပြောင်းရန် ကြိုးပမ်းခဲ့သော်လည်း ၂၀၀၆ ခုနှစ်နောက်ပိုင်းတွင် Indian Airlines နှင့် ပေါင်းစည်းပြီးနောက် အရှုံးပေါ်ခဲ့သည်။ ၂၀၁၇ ခုနှစ်တွင် နောက်ထပ် ပုဂ္ဂလိကပိုင်ပြုလုပ်ရန် ကြိုးပမ်းခဲ့ရာ ၆၉ နှစ်အကြာ ၂၀၂၂ ခုနှစ်တွင် လေကြောင်းလိုင်းနှင့် ဆက်စပ်ပိုင်ဆိုင်မှုများကို တာတာအုပ်စုသို့ ပြန်လည်လွှဲပြောင်းပေးခဲ့သည်။

## လုပ်ငန်းဆောင်ရွက်မှုနှင့် လေယာဉ်အမျိုးအစားများ 
အဲအိန္ဒိယသည် ၎င်း၏ လက်အောက်ခံဖြစ်သော Air India Express မှတစ်ဆင့် ပြည်တွင်းနှင့် အာရှဒေသတွင်း ခရီးစဉ်များကိုလည်း ပြေးဆွဲသည်။ အဲအိန္ဒိယသည် ပြည်တွင်းနှင့် ခရီးတိုပြည်ပလမ်းကြောင်းအများစုအတွက် Airbus A320 မိသားစုဝင်နှင့် Boeing 737 ကဲ့သို့သော ကိုယ်ထည်ကျဉ်းလေယာဉ်များကို အသုံးပြုသည်။ ခရီးရှည်ပြည်ပလမ်းကြောင်းများအတွက်မူ Airbus A350, Boeing 777 နှင့် Boeing 787 ကဲ့သို့သော ကိုယ်ထည်ကျယ်လေယာဉ်များကို အသုံးပြုသည်။ အဲအိန္ဒိယ၏ အထိမ်းအမှတ်သည် Maharajah (ဧကရာဇ်) ဖြစ်ပြီး၊ ၂၀၂၃ ခုနှစ်တွင် လေကြောင်းလိုင်း၏ Jharokha ပြတင်းပေါက် ပုံစံကို မှီငြမ်းထားသည့် လိုဂိုအသစ်ဖြင့် အစားထိုးမခံရမီက ပျံသန်းနေသည့် ဟင်္သာရုပ်နှင့် ၎င်းအတွင်းရှိ Konark ဘီးပုံသဏ္ဌာန်ဟောင်း လိုဂိုကို အသုံးပြုခဲ့သည်။

## မတော်တဆများ 
အဲအိန္ဒိယ ခရီးစဉ်အမှတ် ၁၇၁ ဖြင့် ပျံသန်းလာသော လေယာဉ်သည် အိန္ဒိယနိုင်ငံ၊ အမယ်ဒါဘတ်မြို့၌ ပျက်ကျခဲ့၍ လူ ၂၆၀ ကျော် သေဆုံးခဲ့သည်။

## ကိုးကား 
ကဏ္ဍ:အိန္ဒိယနိုင်ငံအခြေစိုက် လေကြောင်းလိုင်းများ
လောကမာရ်အောင်ဘုရားကြီး

လောကမာရ်အောင်ဘုရားကြီးသည် ရန်ကုန်တိုင်းဒေသကြီး၊ တိုက်ကြီးမြို့နယ်၊ အဖျောက်မြို့ အမှတ် (၃) ရပ်ကွက်တွင် တည်ရှိသည်။  မြတ်စွာဘုရားရှင် ဟောကြားခဲ့သော ပိဋကတ် ဓမ္မခန် ဒေသနာတော် များကို ကျောက်စာများ ထွင်းထု၍ ဝိနည်း ၁၁၂ချပ်၊ သုတ္တန် ၄ဝ၃ ချပ်နှင့် အဘိဓမ္မာ ၂ဝ၅ ချပ်၊ စုစုပေါင်း ကျောက်စာချပ်ရေ ၇၂၀ ကို မန္တလေးကုသိုလ်တော်ဘုရားကြီးမှ မင်းတုန်းမင်းကြီး ရေးထိုးခဲ့သည့် ကျောက်စာ ချပ်ရေထက် ကိုးချပ်လျော့၍ တည်ထား ကိုးကွယ်ခဲ့ပြီး မြန်မာနိုင်ငံတွင် ဒုတိယအကြီးဆုံး ကျောက်စာတိုက်လည်း ဖြစ်သည်။

## သမိုင်းကြောင်း
ဝေနေယျသုခလောကမာရ်အောင်ပြည်လုံးကျက်သရေဟု ဘွဲ့အမည်တွင်သည့် လောကမာရ်အောင် ဘုရားကြီး ကို ဦးပွကြီး-ဒေါ်မမတို့က မတည်ကာ ရဟန်းရှင်လူ အများပြည်သူတို့က မြန်မာ သက္ကရာဇ် ၁၂၇၈ခုနှစ် တန်ခူးလပြည့်ကျော် ၃ ရက်တွင် တည်ထားကိုးကွယ်ခဲ့သည်။ ရုပ်ပွားတော် သီတင်းသုံးလျက်ရှိသည့် တန်ဆောင်းတော်ကြီး၏ အကျယ်အဝန်းသည် အလျား ပေ ၁၅၀ နှင့် အနံ ၉၅ ပေဖြစ်သည်။ ယင်းစံကျောင်းတော်ကို မြန်မာမှုလက်ရာ စုလစ်မွတ်ချွန်းများဖြင့် မြန်မာသက္ကရာဇ် ၁၂၇၈ ခုနှစ် သလင်းလပြည့်ကျော် ၃ ရက်တွင်  စတင်တည်ထားခဲ့ပြီး ၂၀၁၆ ခုနှစ်တွင် နှစ် ၁၆၀ပြည့် အခမ်းအနားကို စည်ကား သိုက်မြိုက်စွာ ကျင်းပခဲ့သည်။ 

စံကျောင်း အတွင်း သီတင်းသုံးနေသည့် ထိုင်တော်မူ စကျင်ကျောက်ဗုဒ္ဓ ရုပ်ပွားတော်ကို မြန်မာ သက္ကရာဇ် ၁၂၇၈ ခုနှစ် တန်ခူးလပြည့်ကျော် ၃ ရက် (ခရစ်နှစ် ၁၉၁၆ ခုနှစ် ဇန်နဝါရီ ၂၀ ရက်) တွင် စတင်ထုလုပ်ခဲ့သည်။ ရုပ်ပွားတော်ကြီး ကို အလှူရှင်ဦးပွကြီး၏ မတည်ငွေ ကျပ် ၁၀၀၀ အပါအဝင် ကျန် အလှူရှင် ၁၃ ဦးတို့၏ စုပေါင်းအလှူတော် ၄၅၅၄ ကျပ်ဖြင့် ထုလုပ် ပူဇော်ခဲ့သည်။ အလှူရှင် ဦးပွကြီးနှင့် ဒေါ်မမ တို့သည် ဗုဒ္ဓရုပ်ပွားတော် သီတင်းသုံးရန် သံ များကို အသုံးပြုထားသည့် ဂန္ဓကုဋိတိုက်ကို တည်ဆောက်လှူဒါန်းခဲ့ရာ မဟာသံတန်ဆောင်း ဟု ထင်ရှားခဲ့သည်။ တန်ဆောင်းကြီးကို သံ များဖြင့်သာ တည်ဆောက်ရန် ရည်ရွယ်ခဲ့ သဖြင့် ရန်ကုန်မြို့ စမ်းချောင်း မြို့နယ်ရှိ ကိုး ထပ်ကြီး ဘုရားတန်ဆောင်းကို ဦးစွာလေ့လာခဲ့ ပြီး ၁၉၁၆ ခုနှစ်တွင် စတင် တည်ဆောက်ခဲ့ သည်။ သံတန်ဆောင်းအတွင်း ရုပ်ပွား တော် မြတ် ကိန်းဝပ်စံပယ်လျက်ရှိသည့် ဂန္ဓကုဋီ တိုက်သည် အလျား ၇၈ ပေ၊ အနံ ပေ ၃ဝ ရှိသည်။ ဂန္ဓကုဋီတိုက် အမိုး၏ အလယ် တွင် စေတီတော်တစ်ဆူကို တည်ထားခဲ့ရာ လောကမာန်အောင်စေတီတော်ဟုပင် ထင်ရှားသည်။ အတွင်းဂန္ဓကုဋီတိုက် အမိုး၏ အလယ် တွင် စေတီတော်တစ်ဆူကို တည်ထားခဲ့ရာ လောကမာန်အောင်စေတီတော်ဟုပင် ထင်ရှား ခဲ့သည်။ 
ဦးပွကြီးသည် သံတန်ဆောင်းတော် ကြီး တည်ဆောက်ရာတွင် သံထည်ပစ္စည်းများ တပ်ဆင် တည်ဆောက်ခြင်း လုပ်ငန်းကို တရုတ်လူမျိုး ဦးအရူးအားလည်းကောင်း၊ ပန်းရန်ပိုင်းဆိုင်ရာ လုပ်ငန်းများကို အိန္ဒိယ လူမျိုး အဒူလာမစ် ခေါ် ဦးမဲဇလီအား လည်းကောင်း အပ်နှံခဲ့သည်။ တန်ဆောင်း တော်ကြီးသို့ သွားသည့် နတ်လမ်းစောင်းတန်း သည် ၁၂ ဒသမ ၅ ပေကျယ်သည့် ခန်းပွင့် ၃၄ ခု ပါရှိကာ ၄၂၅ ပေရှည်လျားသည်။ ကြမ်းခင်း ကို အင်္ဂတေလောင်း၍ သစ်သား မပါဘဲ သံတိုင်၊ သံထောက်၊ သံတန်းများဖြင့်သာ တည်ဆောက်ခဲ့သည့် စောင်းတန်းသည် ကြမ်းခင်းများကို ပြန်လည်ပြုပြင်၍ ကြွေပြား များခင်းထားခြင်းနှင့် အမိုးများ လဲထားခြင်းမှ လွဲ၍ မူလလက်ရာအတိုင်း တည်ရှိနေပါသည်။ ယခုအခါတွင် အဖျောက်မြို့ရှိ လောကမာရ် အောင်ဘုရား သံတန်ဆောင်းကြီးနှင့် ပိဋကတ် ကျောက်စာများသည် သံဃိကပိုင် ရှေးဟောင်း အဆောက်အအုံများအဖြစ် တည်ရှိနေကာ အရှည်တည်တံ့စေရန် ဆရာတော် သံဃာတော် များ၊ ဂေါပကအဖွဲ့နှင့် မြို့သူမြို့သားများက ဝိုင်းဝ ဝိုင်းဝန် စောင့်ရှောက်လျက်ရှိကြပါသည်။
တောင်ဗီယက်နမ်

**တောင်ဗီယက်နမ်**၊ တရားဝင် **ဗီယက်နမ်သမ္မတနိုင်ငံ**() သည် ၁၉၅၅ မှ ၁၉၇၅ ခုနှစ်အထိတည်ရှိသောနိုင်ငံဖြစ်သည်။ တိုင်းပြည်သည် စစ်မဲ့ဇုန် ၏ တောင်ဘက်တွင် ရှိနေသည်။

ကဏ္ဍ:Lang-xx တမ်းပလိတ် အသုံးပြုထားသော စာမျက်နှာများ
ကဏ္ဍ:အင်္ဂလိပ်ဘာသာစကား ပါဝင်သော ဆောင်းပါးများ
ကဏ္ဍ:ပြင်သစ်ဘာသာစကား ပါဝင်သော ဆောင်းပါးများ
ကဏ္ဍ:ဗီယက်နမ်ဘာသာစကား ပါဝင်သော ဆောင်းပါးများ
ကဏ္ဍ:ယခင်က တည်ရှိခဲ့သော နိုင်ငံများ
ကဏ္ဍ:ဗီယက်နမ်နိုင်ငံ၏ သမိုင်း
ဘူမ်ကျိုင်းထိုင်းပါတီ

**ဘူမ်ကျိုင်းထိုင်းပါတီ**  (ထိုင်း: พรรคภูมิใจไทย, အင်္ဂလိပ်: Bhumjaithai Party, အတိုကောက်: BJT) သည် ထိုင်းနိုင်ငံရှိ အဓိကကျသော ရှေးရိုးစွဲ လူကြိုက်များဝါဒီ (conservative populist) နိုင်ငံရေးပါတီတစ်ခုဖြစ်သည်။ ၎င်းကို ၂၀၀၈ ခုနှစ် နိုဝင်ဘာလ ၅ ရက်နေ့တွင် စတင်တည်ထောင်ခဲ့ပြီး၊ ၂၀၀၈ ခုနှစ် ဒီဇင်ဘာလ ၂ ရက်နေ့တွင် ၎င်း၏ ရှေ့ပြေးဖြစ်သော ကြားနေဒီမိုကရက်တစ်ပါတီ (Neutral Democratic Party - PMT) အပါအဝင် ပြည်သူ့အင်အားပါတီ (People's Power Party - PPP) နှင့် ထိုင်းနိုင်ငံတော်ပါတီ (Thai Nation Party) တို့ကို ဖျက်သိမ်းရန် ဖွဲ့စည်းပုံအခြေခံဥပဒေဆိုင်ရာတရားရုံး၏ ဆုံးဖြတ်ချက်ကို ကြိုတင်ခန့်မှန်း၍ ဖွဲ့စည်းခဲ့ခြင်းဖြစ်သည်။ ပါတီများဖျက်သိမ်းပြီးနောက် PMT ၏ အဖွဲ့ဝင်ဟောင်းများနှင့် PPP မှ နေဝင်းမိတ်ဆွေများ (Friends of Newin) အဖွဲ့တို့သည် ဤပါတီသို့ ကူးပြောင်းဝင်ရောက်ခဲ့ကြသည်။ လက်ရှိတွင် ၎င်းသည် အတိုက်အခံပါတီများထဲတွင် ဒုတိယအကြီးဆုံးပါတီဖြစ်သည်။

## ပါတီနိုင်ငံရေးအယူဝါဒ 
ဘူမ်ကျိုင်းထိုင်းပါတီသည် လူကြိုက်များဝါဒီ (populist) မူဝါဒများကို အခြေခံထားသည်။ ၎င်း၏ မူဝါဒအချို့ကို သက်ဆင်ရှင်နာဝပ်ထရာ၏ လူကြိုက်များဝါဒီ ထိုင်းရတ်ထိုင်းပါတီ (Thai Rak Thai) နှင့် ၎င်း၏ ဒုတိယအသွင်အပြင်ဖြစ်သော PPP တို့မှ ဆွဲထုတ်ထားခြင်းဖြစ်သည်။ဤပါတီသည် ဘူရီရမ်ခရိုင် (Buriram) တွင် ခိုင်မာသော အခြေခံအင်အားရှိသည်။

## ဘူမ်ကျိုင်းထိုင်းပါတီမှ ဝန်ကြီးချုပ်များ 
## မှတ်စု 
## ကိုးကား 
ကဏ္ဍ:ထိုင်းနိုင်ငံရှိ နိုင်ငံရေးပါတီများ
ငွိအန့်ဗန်းထျောင်

**ငွိအန့်ဗန်းထျောင်**(; ၅ ဧပြီ ၁၉၂၃ – ၂၉ စက်တင်ဘာ ၂၀၀၁) သည် တောင်ဗီယက်နမ် စစ်အရာရှိနှင့် နိုင်ငံရေးသမားဖြစ်ပြီး တောင်ဗီယက်နမ်နိုင်ငံ၏ သမ္မတအဖြစ် ၁၉၆၇ မှ ၁၉၇၅ အထိဖြစ်သည်။ 

## အကိုးအကား 
ကဏ္ဍ:အာဏာသိမ်း ခေါင်းဆောင်များ
ကဏ္ဍ:၂၀၀၁ ကွယ်လွန်သူများ
ကဏ္ဍ:၁၉၂၃ မွေးဖွားသူများ
အမောက်ဆီဆီလင်

{{Infobox drug
| Watchedfields = changed
| verifiedrevid = 455343638
| image = Amoxicillin skeletal formula labelled.svg
| image_class = skin-invert-image
| width = 
| alt = 
| caption = 
| image2 = Amoxicillin-from-xtal-3D-bs-17.png
| image_class2 = bg-transparent
| width2 = 
| alt2 = 
| AAN = အမောက်ဆီဆီလင်

| pronounce = 
| tradename = Amoxil, Trimox, others
| legal_US = Rx-only
| legal_US_comment = 
| legal_UN = 
| legal_UN_comment = 
| legal_status = Rx-only

| bioavailability = Oral: 60%
| protein_bound = 17%
| density_notes = 
| melting_point = 
| melting_high = 
| melting_notes = 
| boiling_point = 
| boiling_notes = 
| solubility = 
| sol_units = 
| specific_rotation = 
}}

**အမောက်ဆီဆီလင်**(amoxicillin)သည် ပင်နီဆလင်အုပ်စုဝင် အမိုင်နို ပင်နီဆလင်အမျိုးအစား ပဋိဇီဝဆေးတစ်မျိုးဖြစ်သည်။ နားပိုးဝင်ရောင်ရမ်းခြင်း၊ လည်ချောင်းနာခြင်း၊ အဆုတ်ရောင်ရမ်းခြင်း၊ အရေပြားပိုးဝင်ခြင်း၊ သွားပြည်တည်နာနှင့် ဆီးလမ်းကြောင်းပိုးဝင်ခြင်းများကဲ့သို့သော ဘက်တီးရီးယားပိုး ကူးစက်ခြင်းအား ကုသရာတွင်သုံးသည်။

အဖြစ်များသော ဆိုးကျိုးတွင် အော့အန်ချင်ခြင်းနှင့် အင်ပျင်ထခြင်းတို့ ပါဝင်သည်။ ပင်နီဆလင်နှင့် ဓာတ်မတည့်သူများအား ၎င်းဆေးကို အသုံးမပြုစေသင့်ပါ။ အမေရိကန်ပြည်ထောင်စုတွင် Amoxil ကို ၁၉၇၄ တွင် ဆေးဘက်၌ အသုံးပြုခွင့်ပေးခဲ့ပြီး 

## ကိုးကား
ဇော်ဦး (သံအမတ်ကြီး)

**ဦးဇော်ဦး**သည် မြန်မာ့တပ်မတော်မှ အငြိမ်းစားအရာရှိတစ်ဦးဖြစ်ပြီး လက်ရှိတွင် အိန္ဒိယနိုင်ငံဆိုင်ရာ မြန်မာသံအမတ်ကြီး အဖြစ်တာဝန်ထမ်းဆောင်နေသည်။

## ပညာအရည်အချင်း 
ဦးဇော်ဦးသည် မြန်မာနိုင်ငံ စစ်တက္ကသိုလ် (Defence Services Academy) မှ သိပ္ပံဘွဲ့ (B.Sc - D.S.A) ရရှိခဲ့သည်။ ထို့အပြင် ကာကွယ်ရေးဆိုင်ရာ မဟာဘွဲ့ (Master of Defence Studies) နှင့် ဥပဒေဒီပလိုမာဘွဲ့လွန် (Postgraduate Diploma in Law) များကိုလည်း ရရှိထားသူဖြစ်သည်။

## ဝန်ထမ်းဘဝ 
ဦးဇော်ဦးသည် ၂၀၁၉ ခုနှစ် စက်တင်ဘာလမှ ၂၀၂၃ ခုနှစ် မေလအထိ တရုတ်ပြည်သူ့သမ္မတနိုင်ငံဆိုင်ရာ မြန်မာစစ်သံမှူး (ကြည်း၊ ရေ၊ လေ) အဖြစ် တာဝန်ထမ်းဆောင်ခဲ့သည်။ ၎င်း၏ သံတမန်လုပ်ငန်းကို ၂၀၂၃ ခုနှစ် ဇူလိုင်လတွင် စတင်ခဲ့သည်။  ၂၀၂၅ ခုနှစ် ဩဂုတ် ၁၀ ရက်တွင် တီဟီရန်မြို့ရှိ သမ္မတနန်းတော်၌ အီရန်အစ္စလာမ်မစ် သမ္မတနိုင်ငံ သမ္မတမစ္စတာ မာဆော့ပါဇက်ရှ်ကီရမ်ထံ သံအမတ်ကြီး ဦးဇော်ဦးသည် ၎င်း၏ ခန့်အပ်လွှာကို ပေးအပ်ခဲ့သည်။

## ပုဂ္ဂိုလ်ရေးဆိုင်ရာ အချက်အလက် 
ဦးဇော်ဦးသည် ဒေါ်ပွင့်နွယ်ဝေ နှင့် လက်ထပ်ထားပြီး သမီးတစ်ဦး ထွန်းကားခဲ့သည်။

## ကိုးကား 
ကဏ္ဍ:မြန်မာ သံအမတ်ကြီးများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
ကဏ္ဍ:စစ်တက္ကသိုလ် ကျောင်းဆင်းများ
ကဏ္ဍ:စစ်မှုထမ်းဟောင်း သံအမတ်ကြီးများ
ဇော်သန်းသင်း

**ဦးဇော်သန်းသင်း**သည် လက်ရှိတွင် ပြည်ထောင်စုအစိုးရအဖွဲ့ရုံး၏ အမြဲတမ်းအတွင်းဝန် ဖြစ်ပြီး နိုင်ငံတော်စီမံအုပ်ချုပ်ရေးကောင်စီ၏ ပြည်ထောင်စုအစိုးရအဖွဲ့ဝင် တစ်ဦး ဖြစ်သည်။ 

## ဝန်ထမ်းဘဝ 
## ဂုဏ်ပြုခြင်း 
၂၀၂၃ ခုနှစ် ၊ ဇန်နဝါရီလ ၄  ရက်တွင် နိုင်ငံတော်စီမံအုပ်ချုပ်ရေးကောင်စီ၏ အမိန့်ကြော်ငြာစာအမှတ်  ၁၂ /၂၀၂၃ အရ ကောင်စီဥက္ကဋ္ဌက ဦးဇော်သန်းသင်းအား စွမ်းဆောင်မှုဆိုင်ရာဂုဏ်ထူးဆောင်ဘွဲ့ဖြစ်သော ဝဏ္ဏကျော်ထင်ဘွဲ့ကို ချီးမြှင့်အပ်နှင်းလိုက်သည်။ 

## ကိုးကား 
ကဏ္ဍ:မြန်မာ နိုင်ငံ့ဝန်ထမ်းများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ဟိုကူဆိုင်၏ ဖူဂျီတောင် မြင်ကွင်း ၂၄ ခု

***ဟိုကူဆိုင်၏ ဖူဂျီတောင် မြင်ကွင်း ၂၄ ခု*** သည် အမေရိကန် စာရေးဆရာ Roger Zelazny|ရိုဂျာ ဇီလက်နီ ၏ သိပ္ပံစိတ်ကူးယဉ် ဝတ္ထုတိုတစ်ပုဒ်ဖြစ်ပြီး၊ ၁၉၈၅ ခုနှစ် ဇူလိုင်လတွင် *အိုက်ဇက် အာဆီမော့ဖ်၏ သိပ္ပံစိတ်ကူးယဉ် မဂ္ဂဇင်း* ၌ ပထမဆုံး ထုတ်ဝေခဲ့သည်။ ဤဝတ္ထုသည် ၁၉၈၆ ခုနှစ်တွင် ဟူးဂိုး အကောင်းဆုံး ဝတ္ထုတို ဆုကို ရရှိခဲ့ပြီး၊ ၁၉၈၅ ခုနှစ်တွင် Nebula Award for Best Novella-နက်ဗျူလာ အကောင်းဆုံး ဝတ္ထုတို ဆုအတွက်လည်း ဆန်ခါတင်စာရင်းဝင်ခဲ့သည်။

ဤဝတ္ထုသည် *Hokusai’s Views of Mt. Fuji* (ချားလ်စ် တတ်တဲလ်၊ ၁၉၆၅) စာအုပ်မှ တစ်စိတ်တစ်ပိုင်း လှုံ့ဆော်မှုရရှိခဲ့ပြီး၊ ထိုစာအုပ်တွင် ဟိုကူဆိုင် ၏ ဖူဂျီတောင်အား ပုံဖော်ထားသော ပန်းချီ ၂၄ ချပ်ပါရှိသည်။ ဇီလက်နီ၏ ဝတ္ထုတွင် မာရီ ဟူသော ဇာတ်ကောင်သည် ထိုစာအုပ်ကို ဇာတ်လမ်းအတွင်း ဖတ်ရှုလေ့လာသည်။ (ဟိုကူဆိုင်သည် ဖူဂျီတောင်၏ ပုံပေါင်း ၁၀၀ ကျော်ကို ရေးဆွဲခဲ့သော်လည်း၊ သူ၏ အကျော်ကြားဆုံး လက်ရာမှာ *ဖူဂျီတောင်၏ ၃၆ မြင်ကွင်း* ဖြစ်သည်။)

## ဇာတ်လမ်းအကျဉ်း
မုဆိုးမတစ်ဦးသည် ဂျပန်နိုင်ငံတွင် ဟိုကူဆိုင် ၏ ဖူဂျီတောင်မြင်ကွင်းများထဲမှ နေရာအချို့သို့ ဘုရားဖူးခရီးထွက်သည်။ နောက်ဆုံးတွင် သူမသည် ဒစ်ဂျစ်တယ်နယ်ပယ်တွင် နီးပါးအားလုံးစွမ်းနိုင်သော သူမ၏ ယခင်ခင်ပွန်းနှင့် ရင်ဆိုင်ရန် ကြိုးပမ်းသည်။

## ပြင်ပလင့်ခ်များ
*
နဂရပဌမခရိုင်

**နဂရပဌမခရိုင်** (ထိုင်း: จังหวัดนครปฐม, Nakhon Pathom, ထိုင်းအသံထွက်: **နခွန်ပထုမ်**) သည် ထိုင်းနိုင်ငံအလယ်ပိုင်းရှိ ခရိုင်တစ်ခုဖြစ်သည်။ မြောက်ဘက်မှ နာရီလက်တံအတိုင်း လှည့်ကြည့်ပါက အိမ်နီးချင်းခရိုင်များမှာ စုဖန်းဘူရီ (Suphan Buri)၊ အယုဒ္ဓယ (Ayutthaya)၊ နွန်ထဘူရီ (Nonthaburi)၊ ဘန်ကောက် (Bangkok)၊ စမွတ်ဆခွန် (Samut Sakhon)၊ ရတ်ချဘူရီ (Ratchaburi) နှင့် ကန်ချနဘူရီ (Kanchanaburi) တို့ ဖြစ်ကြသည်။ နခွန်ပထုန်ခရိုင်၏ မြို့တော်မှာ နခွန်ပထုန်မြို့ ဖြစ်သည်။

နခွန်ပထုန်ခရိုင်သည် ထိုင်းနိုင်ငံတွင် ဗုဒ္ဓဘာသာ စတင်ရောက်ရှိခဲ့သည်ဟု အစဉ်အလာအရ ယုံကြည်ကြသော နေရာဖြစ်သည်။ ဤခရိုင်တွင် စတုရာမဘုရင် မကုဋ်က တည်ဆောက်ရန် အမိန့်ပေးခဲ့ပြီး ဘုရင် ပဉ္စမရာမ ချူလာလောင်ကွန်းက ၁၈၇၀ ပြည့်နှစ်တွင် ပြီးစီးအောင် တည်ဆောက်ခဲ့သော ပဌမစေတီတော်(Phra Pathommachedi) တည်ရှိသည်။ ဤစေတီတော်သည် တစ်ချိန်က ဤနေရာ၌ စည်ပင်ထွန်းကားခဲ့သည့် နှစ်ရှည်လများ ပျောက်ကွယ်သွားပြီဖြစ်သော ဒွါရာဝတီ (Dvaravati) ယဉ်ကျေးမှုကို အမှတ်ရစေသည်။ ထို့ပြင် ဤခရိုင်သည် သစ်သီးခြံပေါများခြင်းကြောင့်လည်း ထင်ရှားသည်။

## ပထဝီဝင် 
နခွန်ပထုန်ခရိုင်သည် ဘန်ကောက်မြို့မှ ၅၆ ကီလိုမီတာ (၃၅ မိုင်) အကွာတွင် တည်ရှိသော ခရိုင်ငယ်တစ်ခုဖြစ်သည်။ ၎င်းသည် ထိုင်းနိုင်ငံအလယ်ပိုင်းရှိ မြစ်ဝှမ်းမြေပြန့်တွင် တည်ရှိပြီး၊ ကျောက်ဖယားမြစ်၏ မြစ်လက်တက်တစ်ခုဖြစ်သော ထားကျင်းမြစ် (Tha Chin River) (ဒေသခံများက နခွန်ချိုင်ဆီမြစ်ဟု ခေါ်သည်) ၏ ရေစီးဆင်းရာဒေသဖြစ်သည်။ 

စိုက်ပျိုးရေးအတွက် တူးဖော်ထားသော တူးမြောင်းများစွာလည်း ရှိသည်။ ခရိုင်၏ စုစုပေါင်း သစ်တောဧရိယာမှာ ၁.၆ စတုရန်းကီလိုမီတာ (၀.၆၂ စတုရန်းမိုင်) သို့မဟုတ် ခရိုင်ဧရိယာ၏ ၀.၈ ရာခိုင်နှုန်းသာ ရှိသည်။ ထိုင်းနိုင်ငံ၏ မြို့တော် ဘန်ကောက်သည် ကြီးထွားလာရာ နခွန်ပထုန်ခရိုင်၏ နယ်နိမိတ်အထိပင် ကျယ်ပြန့်လာခဲ့သည်။

## အုပ်ချုပ်ရေးနယ်မြေ ပိုင်ခြားခြင်း 
left|thumb|နခွန်ပထုမ်ခရိုင်၏ မြို့နယ်ပြ မြေပုံ
နခွန်ပထုမ်ခရိုင်ကို အမ်ဖေါ ခေါ် မြို့နယ် (၇) ခု ဖြင့် ဖွဲ့စည်းသည်။​ ယင်းအမ်ဖေါများကို တမ်ဘွန်းခေါ် ကျေးရွာအုပ်စု ၁၀၆ ခုနှင့် မူးဘန် ခေါ် ကျေးရွာပေါင်း ၉၀၄ ဖြင့် ဖွဲ့စည်းသည်။ 

## ကိုးကား 
ကဏ္ဍ:ထိုင်းနိုင်ငံ၏ ပြည်နယ်များ
ချင်းပြည်အစိုးရ

**ချင်းပြည် (Chinland) အစိုးရ** (အင်္ဂလိပ်: Government of Chinland) သည် ချင်းပြည်ကောင်စီက ချင်းပြည် (Chinland) ဖွဲ့စည်းပုံအခြေခံဥပဒေ (၂၀၂၃) အရ ဖွဲ့စည်းလိုက်သော ချင်းပြည် (Chinland) ၏ တော်လှန်ရေးကာလ အစိုးရ ဖြစ်သည်။ 

## ချင်းပြည်အစိုးရအဖွဲ့ 
ချင်းပြည်အစိုးရအဖွဲ့ကို ချင်းပြည်ကောင်စီ အမိန့်ကြေညာချက် ၁/၂၀၂၄ အားဖြင့် ၂၀၂၄ ခုနှစ်၊ ဖေဖော်ဝါရီ ၄ ရက်တွင် တရားဝင် ဖွဲ့စည်းလိုက်သည်။ 

## ဆက်စပ် ဖတ်ရှုရန် 
* ချင်းပြည်ကောင်စီ
* ချင်းပြည်

## ကိုးကား 
ကဏ္ဍ:ချင်းပြည်နယ်၏ အုပ်ချုပ်ရေး
ခင်မို့မို့အေး

**ခင်မို့မို့အေး** သည် မြန်မာနိုင်ငံအတွင်း ထင်ရှားသော ဇာတ်ပို့သရုပ်ဆောင်တစ်ဦးဖြစ်သည်။ ၂၀၀၈ ခုနှစ်တွင် မြန်မာ့ရုပ်ရှင်ထူးချွန်ဆု (အကောင်းဆုံးအမျိုးသမီးဇာတ်ပို့ဆု)ကို *အများနှင့်မသက်ဆိုင်သောသူ* ဇာတ်ကားဖြင့် ချီးမြှင့်ခြင်းခံရသည်။ ရုပ်ရှင်နှင့်ဗီဒီယိုဇာတ်ကား ပေါင်းမြောက်မြားစွာတွင် သရုပ်ဆောင်ခဲ့ပြီး လက်ရှိတွင်လည်း ရုပ်ရှင်နယ်ပယ်တွင်သာမက ဇာတ်လမ်းတွဲများတွင်ပါ ဆက်လက်သရုပ်ဆောင်လျှက်ရှိသည်။

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:မြန်မာ အမျိုးသမီး သရုပ်ဆောင်များ
မိယခိုအိုဒိုရိ

**မိယခိုအိုဒိုရိ** (都をどり) သည် ဂျပန်နိုင်ငံ၊ ကျိုတိုမြို့ရှိ ဂဲရှအရပ်ငါးခုတွင် ပြုလုပ်သည့် နွေဦးရာသီကာလ ဖျော်ဖြေပွဲကြီး လေးခုထဲမှ တစ်ခု ဖြစ်သည်။

## တင်ဆက်မှု
မိယခိုအိုဒိုရိသည် ယဆကနတ်ကျောင်းအနီးတွင် တည်ရှိသည့် ဂိအွန်းခိုးဘုခဘုရန်းဂျောပြဇာတ်ရုံတွင် ဧပြီလ ၁ ရက်နေ့မှ ၃၀ ရက်နေ့အထိ ကပြဖျော်ဖြေသည့်ပွဲ ဖြစ်သည်။ ပွဲတော်တွင် ကပြဖျော်ဖြေသူများဖြစ်သည့် "မိုင်ခို" များသည် အကများ၊ သီချင်းများဖြင့် ဖျော်ဖြေကြသည်။ မိယခိုအိုဒိုရိအကတွင် တစ်ကြိမ်လျှင် မိုင်ခိုနှင့် ဂဲရှ ၃၂ ယောက်၊ ဂီတတီးတခတ်သူ ၂၀ ပါဝင်သည်။ ခမိုဂဝအိုဒိုရိနှင့် ကွဲပြားသည်မှာ မိယခိုအိုဒိုရိသည် နှစ်စဉ်နှစ်တိုင်း တူညီသည့်အကကိုသာ ကပြဖျော်ဖြေခြင်း ဖြစ်သည်။ ခမိုဂဝအိုဒိုရိသည် နှစ်စဉ် တင်ဆက်မှုအသစ်များဖြင့် ဖျော်ဖြေလေ့ ရှိသည်။

## ပြင်ပလင့်များ
* Homepage

## ကိုးကား
ကဏ္ဍ:ကျိုတိုမြို့ရှိ ပွဲတော်များ
အမြဲတမ်းအတွင်းဝန်

မြန်မာနိုင်ငံတွင် **အမြဲတမ်းအတွင်းဝန်** (Permanent Secretary) ရာထူးသည် အစိုးရဝန်ကြီးဌာနများ၏ အုပ်ချုပ်ရေးနှင့် စီမံခန့်ခွဲမှု ယန္တရားတွင် အဓိကကျသော အခန်းကဏ္ဍမှ ပါဝင်ပါသည်။ ဤရာထူးကို ၂၀၁၅ ခုနှစ်တွင် ပါလီမန်ဒီမိုကရေစီခေတ်နောက်ပိုင်း ပထမဆုံးအကြိမ်အဖြစ် ပြန်လည်စတင် ခန့်အပ်ခဲ့ခြင်း ဖြစ်သည်။

မြန်မာနိုင်ငံ၏ နိုင်ငံဝန်ထမ်းစနစ်တွင် အမြဲတမ်းအတွင်းဝန်ရာထူးသည် ပြန်တမ်းဝင် အရာရှိအဆင့်တွင် အမြင့်ဆုံး ဖြစ်သည်။​

## ရာထူး၏ အခန်းကဏ္ဍနှင့် တည်ထောင်ခြင်း 
၂၀၁၅ ခုနှစ်၊ ဧပြီလ ၁ ရက်နေ့မှစ၍ ဝန်ကြီးဌာနများတွင် အမြဲတမ်းအတွင်းဝန်များကို စတင်ခန့်အပ်ခဲ့သည်။ ၎င်းတို့၏ အဓိကတာဝန်မှာ အစိုးရအဖွဲ့ဝင်ဝန်ကြီးများ၏ မူဝါဒဆိုင်ရာ လမ်းညွှန်မှုများကို သက်ဆိုင်ရာဝန်ကြီးဌာနများအတွင်း အကောင်အထည်ဖော်ရန်နှင့် ဌာန၏လုပ်ငန်းယန္တရားကို စီမံခန့်ခွဲရန် ဖြစ်သည်။ ဝန်ကြီးဌာနများအတွင်း လုပ်ငန်းကိစ္စရပ်များကို ပေါင်းစပ်ညှိနှိုင်းဆောင်ရွက်ရန်နှင့် ဝန်ကြီးဌာနအချင်းချင်း လုပ်ငန်းကိစ္စရပ်များကို ပေါင်းစပ်ညှိနှိုင်းဆောင်ရွက်ရန်အတွက် Focal Person (ညှိနှိုင်းဆောင်ရွက်ပေးသူ) လိုအပ်သောကြောင့် အတွင်းဝန်များ ခန့်ထားဆောင်ရွက်ခြင်းဖြစ်ကြောင်း တာဝန်ရှိသူများက ရှင်းပြသည်။ ဝန်ကြီး၊ ဒုဝန်ကြီးများ မည်သို့ပင် ပြောင်းလဲစေကာမူ အမြဲတမ်းအတွင်းဝန်သည် ဝန်ကြီးဌာနတစ်ခု၏ ဦးစီးဦးဆောင်သူအဖြစ် အမြဲတမ်းတည်ရှိနေမည်ဟုလည်း ဆိုသည်။သို့သော်လည်း ပြည်ထောင်စုလွှတ်တော်က အမြဲတမ်းအတွင်းဝန် ခန့်အပ်ရေးကို အတည်ပြုခဲ့ပြီး ၂၀၁၄ ခုနှစ်ကုန်ပိုင်းမှစတင်ကာ ဝန်ကြီးဌာနများက သင့်တော်မည့်သူများကို ရွေးချယ်၍ သင်တန်းများ ပေးခဲ့သည်။

### စစ်တပ်အငြိမ်းစားများ ခန့်အပ်မှုအပေါ် သုံးသပ်ချက်များ 
အစိုးရဝန်ကြီးဌာန ၂၈ ခုအတွက် ခန့်ထားခဲ့သော အမြဲတမ်းအတွင်းဝန်များအနက် ၁၆ ဦးသည် စစ်အရာရှိဟောင်းများ ဖြစ်နေကြောင်း ပေါ်ပေါက်ခဲ့သည်။ ၎င်းတို့သည် ပို့ဆောင်ရေး၊ စွမ်းအင်၊ ပြန်ကြားရေး၊ ဆက်သွယ်ရေးနှင့် အခြားဝန်ကြီးဌာနများစွာတွင် ဗိုလ်မှူး၊ ဒုတိယဗိုလ်မှူးကြီးနှင့် ဗိုလ်မှူးကြီး ရာထူးများဖြင့် တာဝန်ထမ်းဆောင်ခဲ့သူများ ဖြစ်သည်။

အမျိုးသားဒီမိုကရေစီအဖွဲ့ချုပ် (NLD) ၏ ပြည်သူ့လွှတ်တော်ကိုယ်စားလှယ် ဒေါ်ခင်စန်းလှိုင်က အုပ်ချုပ်ရေးပိုင်းတွင် တပ်မတော်၏ ပါဝင်နေခြင်းကို ပြဿနာအဖြစ် ရှုမြင်ပြီး စစ်အငြိမ်းစားများအား အတွင်းဝန်ရာထူးများတွင် ခန့်အပ်ခြင်းသည် အစိုးရအပြောင်းအလဲတွင် ၎င်းတို့ကို ဆက်လက်ထားရှိလိုခြင်းနှင့် တပ်မတော်၏ အခန်းကဏ္ဍကို ပြသလိုခြင်းဖြစ်ကြောင်း သုံးသပ်ခဲ့သည်။

ဝန်ကြီးဌာနများ၏ ဖွဲ့စည်းပုံတွင် ဝန်ကြီး၊ ဒုဝန်ကြီးနှင့် ညွှန်ကြားရေးမှူးချုပ် ဖွဲ့စည်းပုံ၊ နှင့် ဝန်ကြီး၊ ဒုဝန်ကြီးနှင့် အတွင်းဝန် ဖွဲ့စည်းပုံဟူ၍ နှစ်မျိုးရှိရာ ယင်းဖွဲ့စည်းပုံနှစ်ခုကို ရောနှောလိုက်ခြင်းကြောင့် ဝန်ကြီးဌာနအတွင်း လုပ်ပိုင်ခွင့်အာဏာ ပဋိပက္ခများ ဖြစ်ပေါ်လာနိုင်သည်ဟူသော သုံးသပ်မှုများလည်း ရှိနေသည်။ အုပ်ချုပ်မှုနယ်ပယ် မကျွမ်းကျင်ခြင်းနှင့် အားနာခြင်းစိတ်ရင်းရှိသူ ဝန်ကြီးအများစုကြောင့် အစိုးရ၏ ပြည်သူများအတွက် အပြောင်းအလဲများသည် ထင်သလောက်ခရီးမတွင်နိုင်ဘဲ ဖြစ်နေသည်ဟုလည်း အချို့က ဝေဖန်ကြသည်။

## နိုင်ငံတော်စီမံအုပ်ချုပ်ရေးကောင်စီလက်ထက် 
ယခင်အစိုးရလက်ထက်တွင် အမြဲတမ်းအတွင်းဝန်သည် ပြည်ထောင်စုအစိုးရအဖွဲ့ (ကက်ဘိနက်အဖွဲ့ဝင်) တွင် ပါဝင်ခြင်း မရှိဖူးပါ။ နစကလက်ထက်တွင် ပြည်ထောင်စုအစိုးရအဖွဲ့ရုံးမှ အမြဲတမ်းအတွင်းဝန် ဦးဇော်သန်းသင်းသည် ကက်ဘိနက်အဖွဲ့ဝင် အဖြစ် ပထမဆုံး မှတ်တမ်းတင်သည်။ 

## ဆက်စပ် ဖတ်ရှုရန် 
* မြန်မာနိုင်ငံ၏ အစိုးရဌာနဆိုင်ရာ ရာထူးအဆင့်များ

## ကိုးကား 
ကဏ္ဍ:နိုင်ငံ့ဝန်ထမ်းများ
မရုယာမပန်းခြံ

**မရုယာမပန်းခြံ** သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ပန်းခြံတစ်ခု ဖြစ်သည်။ ဤပန်းခြံသည် ကျိုတိုမြို့တွင် ချယ်ရီပန်းပွင့်များကြည့်ချိန်တွင် အထူးထင်ရှားသည့် နေရာတစ်ခု ဖြစ်သည်။ ဧပြီလတွင် လူများထူထပ်စွာ လာရောက်လည်ပတ်ကြသည်။ ပန်းခြံတွင်ရှိသည့် "ရှိဒရဲဇခုရ" ဟု အမည်ပေးထားသည့် ချယ်ရီပန်းပင်သည် လာရောက်သူများကို အထူးဆွဲဆောင်သည့် နေရာဖြစ်ပြီး ညအချိန်တွင် မီးရောင်များထွန်းညှိထားသည်။ ထို့အပြင် ဤပန်းခြံသည် နှစ်သစ်ကူးပွဲတော်အချိန်၌လည်း အထူးစည်ကားသည်။

ပန်းခြံသို့ အဓိကဝင်ပေါက်မှာ ယဆကနတ်ကျောင်းမှတဆင့် ဝင်ရသည့်အပေါက် ဖြစ်သည်။ ယဆကနတ်ကျောင်းသည် ရှိဂျောလမ်းမ၏ အရှေ့ဘက်လမ်းအဆုံး ဂိအွန်းအရပ်တွင် တည်ရှိသည်။ ဤပန်းခြံသည် နိုင်ငံတော်က သဘာဝအလှအပများတည်ရှိရာနေရာတစ်ခုအဖြစ် သတ်မှတ်ထားခြင်းလည်း ခံရသည်။

## ပြင်ပလင့်များ
* Information about Maruyama park
* Map

## ကိုးကား
ကဏ္ဍ:ကျိုတိုမြို့ရှိ ခရီးသွားနေရာများ
အောင်ကျော်ဦး

**ဦးအောင်ကျော်ဦး** (၂၇ မေ ၁၉၅၆-၂၇ ဇွန် ၂၀၂၅) သည် မြန်မာလူမျိုး နိုင်ငံရေးသမားတစ်ဦးဖြစ်ပြီး ဒုတိယအကြိမ် မန္တလေးတိုင်းဒေသကြီးလွှတ်တော် ဥက္ကဋ္ဌ အဖြစ် ထမ်းဆောင်ခဲ့သူဖြစ်သည်။သူသည် ၂၀၂၁ ခုနှစ် မြန်မာနိုင်ငံစစ်အာဏာသိမ်းမှုအတွင်းတွင် ဖမ်းဆီးခံရကာ၊ထောင်ဒဏ်ချမှတ်ခံရပြီးနောက် အကျဉ်းထောင်အတွင်း ၂၀၂၅ ခုနှစ် ဇွန်လ ၂၇ရက်တွင် ကွယ်လွန်ခဲ့သည်။ 

## နိုင်ငံရေးဖြတ်သန်းမှု 
ဦးအောင်ကျော်ဦးသည် အစောပိုင်းကာလများတွင် ရှေ့နေတစ်ဦး အဖြစ် အသက်မွေးခဲ့သည်။၂၀၁၅ ခုနှစ် နိုဝင်ဘာ ၈ ရက်တွင် ကျင်းပခဲ့သော အထွေထွေရွေးကောက်ပွဲ ၂၀၁၅တွင် ဦးအောင်ကျော်ဦးသည် အမျိုးသားဒီမိုကရေစီအဖွဲ့ချုပ်ပါတီ ကိုယ်စားပြုပြီး မန္တလေးတိုင်းဒေသကြီး၊ပုသိမ်ကြီးမြို့နယ် အမှတ်(၁)မဲဆန္ဒနယ် တွင် ရွေးကောက်ပွဲဝင်ခဲ့သည်။ ထိုရွေးကောက်ပွဲတွင် အနိုင်ရပြီး တိုင်းလွှတ်တော်အမတ်အဖြစ်ရွေးကောက်ခံရပြီးနောက် ၂၀၁၆ ခုနှစ် ဖေဖော်ဝါရီ ၈ရက်တွင် ကျင်းပသည့် ဒုတိယအကြိမ် မန္တလေးတိုင်းဒေသကြီး လွှတ်တော် ပထမပုံမှန် အစည်းအဝေးတွင် လွှတ်တော်ဥက္ကဋ္ဌအဖြစ် ရွေးချယ်တင်မြှောက်ခံရသည်။ ထိုတာဝန်ကို ၂၀၂၁ ခုနှစ် ဇန်နဝါရီ ၃၁ရက်နေ့အထိ တာဝန်ထမ်းဆောင်ခဲ့သည်။ 

## ထောင်ကျခံရခြင်း 
ဦးအောင်ကျော်ဦးသည် ၂၀၂၁ ခုနှစ် မြန်မာနိုင်ငံစစ်အာဏာသိမ်းခံရခြင်းတွင် ဖေဖော်ဝါရီ ၁ ရက်နေ့ကတည်းက ဖမ်းဆီးခံရသည်။ထိုသို့ဖမ်းဆီးခံခဲ့ရသည့်အပြင် ကျန်ရစ်ခဲ့သည့် ၎င်း၏ မိသားစုဝင်များလည်း ရန်ရှာခံခဲ့ရသည်။ ၂၀၂၁ ခုနှစ် ဒီဇင်ဘာ ၃၀ ရက်တွင် အိုးဘိုထောင်တွင်းတရားရုံးက ဥပဒေပုဒ်မ ၅၀၅-က ဖြင့် ထောင် ၃ နှစ်၊ သဘာဝဘေးအန္တရာယ်ဆိုင်ရာ စီမံခန့်ခွဲမှု့ဥပေဒပုဒ်မ - ၂၅ ဖြင့် ထောင် ၂ နှစ်၊ စုစုပေါင်း ၅ နှစ်ချမှတ်သည်။ အကျဉ်းထောင်အတွင်း ထောင်ဒဏ်ချမှတ်ခံနေရစဉ် ကျန်းမာရေးချို့ယွင်းလာခဲ့ပြီး ၂၀၂၅ ခုနှစ် ဇွန်လ ၂၇ရက်တွင် ကွယ်လွန်ခဲ့သည်။ 

## ကိုးကား 
ကဏ္ဍ:မန္တလေးတိုင်းဒေသကြီးလွှတ်တော် ဥက္ကဋ္ဌများ
ယန်းဂ် ကိုင်

**မာ့က်စ် အာလွီရှို ဂျံ**(Max Aloysius Zhang, ၉ ဩဂုတ် ၂၀၀၀ ~ )သည် **ယန်းဂ် ကိုင်**(yung kai)ဟူသော စင်မြင့် အမည်ဖြင့်လည်း ကျော်ကြားသော တရုတ်နွယ် ကနေဒါလူမျိုး အဆိုတော်-တေးရေးဆရာနှင့် ဂီတပညာရှင် ဖြစ်သည်။

၂၀၂၄ ခုနှစ်တွင် ထွက်ရှိခဲ့သော ဆင်ဂယ်လ် 〈Blue〉ဖြင့် လူသိများသည်။ အဆိုပါ သီချင်းသည် တစ်က်တော့က်နှင့် အင်စတာဂရမ်တို့တွင် ရေပန်းစားလာကာ ဗိုင်ရယ် ဟစ် မှတ်တမ်းဝင်ခဲ့ပြီး ဘီလ်ဘုတ် ဂလိုဘယ်လ် ၂၀၀ ဇယားတွင် နံပါတ် ၁၉ နေရာအထိ ရပ်တည်နိုင်ခဲ့သည်။ ထို့ပြင် ဖိလစ်ပိုင် ဟော့တ် ၁၀၀ ဇယားတွင် ထိပ်ဆုံး ၅ နေရာသို့ ဝင်ရောက်ခဲ့ပြီး အင်ဒိုနီးရှား ဆွန်းဂ်စ်(Indonesia Songs) ဇယားတွင် နံပါတ် ၁ နေရာသို့ ရောက်ရှိခဲ့သည်။

## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
လူမှုစီးပွားမြှင့်တင်ရေးပါတီ

**လူမှုစီးပွားမြှင့်တင်ရေးပါတီ**သည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ထွက်လာသော မြန်မာနိုင်ငံရှိ နိုင်ငံရေးပါတီတစ်ခု ဖြစ်သည်။ 

## ပါတီမှတ်ပုံတင်ခြင်း 
၂၀၂၄ ဇွန် ၂၀ ရက်တွင် ပြည်ထောင်စုရွေးကောက်ပွဲကော်မရှင်ထံ နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၃ အရ နိုင်ငံရေးပါတီတည်ထောင်ခွင့်ကို လျှောက်ထားခဲ့သည်။

၂၀၂၄ ခုနှစ်၊ နိုဝင်ဘာလ ၁၈ ရက်တွင် မှတ်ပုံတင်အမှတ် (၅၄) ဖြင့် မှတ်ပုံတင်ခွင့်ပြုကြောင်း ကြေညာချက်အမှတ် (၇ / ၂၀၂၄) အားဖြင့် ကြေညာခဲ့သည်။

## ပါတီရုံးချုပ် 
ပါတီရုံးချုပ်မှာ နေပြည်တော်မြို့၊ ဇေယျာသီရိခရိုင်၊ ပုဗ္ဗသီရိမြို့နယ်၊ (၂၈) လမ်း (မြောက်ဘက်)၊ အောင်သာယာရပ်ကွက် ဖြစ်သည်။​

## ရွေးကောက်ပွဲများ 
## ဆက်စပ်ဖတ်ရှုရန် 
* မြန်မာနိုင်ငံ၏ နိုင်ငံရေးပါတီများ စာရင်း
* မြန်မာနိုင်ငံ ရွေးကောက်ပွဲများ

## ကိုးကား 
ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ
မြင်းကကုန်းရွာ၊ လပွတ္တာမြို့နယ်

**မြင်းကကုန်း** သည် မြန်မာနိုင်ငံ၊ ဧရာဝတီတိုင်းဒေသကြီး၊ လပွတ္တာခရိုင်  လပွတ္တာမြို့နယ် လွှဇာ ကျေးရွာအုပ်စုတွင် တည်ရှိသော ရွာဖြစ်သည်။ စိုက်ပျိုးရေးလုပ်ငန်းကို အဓိကထားလုပ်ကိုင်ကြပြီး ရေလုပ်ငန်းကိုလည်း လုပ်ကိုင်ကြသည်။

## လူဦးရေ 
၂၀၁၄ ခုနှစ် လူဦးရေသန်းခေါင်စာရင်းအရ  ၁၃၀ဦး နေထိုင်သည်။
ရဲလင်းအောင်

## လမ်းပန်းဆက်သွယ်ရေး 
အနီးနားရှိရွာများဖြစ်သော ဇင်ပြွန်းကုန်း ၊လွှဇာ ၊ဒေါင့်ကြီးကုန်း စသည့်ရွာများသို့ ကုန်းလမ်းခရီးဖြင့် သွားလာနိုင်သော်လညး လမ်းပန်းဆက်သွယ်ရေးခက်ခဲသဖြင့် ရေလမ်းခရီးကိုသာ အဓိကထား အသုံးပြုကြသည်။ရေလမ်းကြောင်းဖြင့် မြင်းကကုန်း မှတဆင့် လပွတ္တာ မြို့သို့ နေ့စဉ်ပြေးဆွဲသည့် သင်္ဘောခရီးစဉ်ရှိသည်။ 

## ကိုးကား 
ကဏ္ဍ:လပွတ္တာမြို့နယ်ရှိ ရွာများ
ယဆခနတ်ကျောင်း

**ယဆခနတ်ကျောင်း**  (八坂神社, Yasaka-jinja) သည် ဂျပန်နိုင်ငံ၊ ကျိုတိုမြို့၊ ဂိအွန်းအရပ်တွင် တည်ရှိသည့် ရှင်းတိုနတ်ကျောင်းတစ်ခု ဖြစ်သည်။ ဤကျောင်းကို ယခင်က ဂိအွန်းနတ်ကျောင်းဟုလည်း ခေါ်ခဲ့ကြသည်။ ရှိဂျောလမ်းမ၏ အရှေ့ဘက်တွင် တည်ရှိသည်။ ကျောင်းဝင်းအတွင်းတွင် များစွာသောအဆောက်အဦများ၊ ဂိတ်ပေါက်များ၊ ခမ်းမဆောင်ကြီးတစ်ခုနှင့် စင်မြင့်တစ်ခု ရှိသည်။

## သမိုင်းကြောင်း
ကျောင်းတော်၏ မူလတည်ဆောက်မှုကို ၆၅၆ ခုနှစ်တွင် စတင်ခဲ့သည်။ ဤကျောင်းတော်သည် ဟဲအိအန်ခေတ်ကာလတွင် ဘုရင့်နန်းတော်၏ အားပေးထောက်ခံမှုကို ရရှိခဲ့သည်။ ၁၈၇၁ ခုနှစ်မှ ၁၉၄၆ ခုနှစ်အထိ ဤကျောင်းတော်သည် "ခန်းပဲအိတိုင်းရှ" (官幣大社) အဖြစ် သတ်မှတ်ခြင်းခံရသည်။ ခန်းပဲအိတိုင်းရှဆိုသည်မှာ အစိုးရက ထောက်ပံ့ပေးထားသည့် နတ်ကျောင်းများတွင် ပထမတန်းဝင်နတ်ကျောင်းဖြစ်သည်ဟု အဓိပ္ပါယ်ရသည်။

## ပွဲတော်
## ရုပ်ပုံများ

Image:Yasaka Shrine 01.jpg|ကျောင်းတော်၏ ပင်မဂိတ်ပေါက်
Image:Yasaka_Shrine_Kyoto.png|နှစ်စဉ်ကျင်းပသည့် ဂိအွန်းပွဲတော်တွင် ကပြတင်ဆက်သည့် စင်မြင့်Stage at night during the annual Gion Matsuri.
Image:YasakaShrine1.jpg|ဂိအွန်းပွဲတော်သို့ လာရောက်ကြည့်ရှုကြသူများ
Image:YasakaShrine2.jpg|နတ်ကျောင်း၏ ပြင်ပတွင် တည်ရှိသည့် ရုပ်တုတစ်ခု
Image:YasakaShrine3.jpg|ယဆကနတ်ကျောင်းရှိ "မိခိုရှိ"၊ ဂိအွန်းပွဲတော်၏ အစိတ်အပိုင်းတစ်ခုအနေဖြင့် ဇူလိုင်လ ဒုတိယအပတ်တွင် ပြသလေ့ရှိသည်။

## ကိုးကား
ကဏ္ဍ:ကျိုတိုမြို့ရှိ ခရီးသွားနေရာများ
ဂိအွန်းပွဲတော်

**ဂိအွန်းပွဲတော်** (祇園祭, Gion Matsuri, ဂိအွန်းမဆွတ်ရိ) သည် ဂျပန်နိုင်ငံ၊ ကျိုတိုမြို့တွင် ကျင်းပသည့် နိုင်ငံ၏ အကြီးဆုံးနှင့် အထင်ရှားဆုံးပွဲတော်များထဲမှ တစ်ခု ဖြစ်သည်။

စီတန်းလှည့်လည်ခြင်းကို သုံးညဆက်ပြုလုပ်ကြပြီး ၎င်းညများကို အစီအစဉ်အလိုက် "ယောအိယောအိယောအိယာမ" (宵々々山), "ယောအိယောအိယာမ"(宵々山), "ယောအိယာမ"  (宵山) ဟူ၍ အသီးသီးခေါ်ဆိုကြသည်။ ထိုယောအိယာမ ညအချိန်များတွင် ကျိုတိုမြို့လည်ခေါင်ဧရိယာကို လမ်းလျှောက်သူများအတွက် သီးသန့်နေရာအဖြစ် သတ်မှတ်ထားရှိသည်။ ထို့အပြင် လမ်းများကိုလည်း မီးရောင်စုံများဖြင့် အလှဆင်ထားပြီး ယခိတိုရိ၊ တအိယခိ၊ တခိုယခိ၊ အိုခိုနိုမိယခိ, ဂျပန်သကြားလုံးများ စသည်တို့ကို ရောင်းချကြသည်။

## ရုပ်ပုံများ

File:Crafts and food2.jpg|Festival street with food and craft vendors
File:Ayagasaboko.jpg|*Ayagasaboko* float marchers
File:Yamaboko Gion.jpg|A  float (2013)
File:Crowd controlfestival.jpg|Police standing ready
File:Gion Matsuri-01.jpg
File:Gion Matsuri-02.jpg
File:Gion Matsuri-03.jpg
File:Gion Matsuri-04.jpg
File:Gion Matsuri-05.jpg
File:Gion Matsuri-06.jpg
File:Gion Matsuri-07.jpg

## ကိုးကား
ကဏ္ဍ:ဂျပန်နိုင်ငံရှိ ပွဲတော်များ
ဟဲအိအန်ခေတ်

**ဟဲအိအန်ခေတ်** သည် ဂျပနိုင်ငံ၏ သမိုင်းကြောင်းတွင် ၇၉၄ ခုနှစ်မှ ၁၁၈၅ ခုနှစ်အထိကာလကို ရည်ညွှန်းခေါ်ဆိုသည့် ခေတ်ကာလတစ်ခု ဖြစ်သည်။ ဤနှစ်ကာလအပိုင်းအခြားသည် မြို့တော်ဖြစ်သည့် "ဟဲအိအန်ခယော" ကို အစွဲပြုကာ ခေါ်ဝေါ်ခြင်း ဖြစ်သည်။ ဟဲအိအန်ခယောဆိုသည်မှာ လက်ရှိအချိန် "ကျိုတိုမြို့" ၏ ရှေးကျသည့် အမည်တစ်ခု ဖြစ်သည်။

## သမိုင်းကြောင်း
ဟဲအိအန်ခေတ်ကာလသည် ၇၉၄ ခုနှစ် ဂျပန်နိုင်ငံ၏ မြို့တော်သည် "ဟဲအိအန်ခယော" သို့ ပြောင်းရွှေ့သည့်အချိန်ကာလမှ စတင်ခဲ့သည်။ ကမာကူရခေတ်ကာလ စတင်သည့် ၁၁၈၅ ခုနှစ်မတိုင်မီအထိ ကြာမြင့်ခဲ့သည်။

ထိုအချိန်ကာလတွင် ကျိုတိုမြို့သည် ဂျပန်ယဉ်ကျေးမှု၏ ဗဟိုနေရာ ဖြစ်ခဲ့သည်။ ပထမဆုံးထင်ရှားသည့် ဝတ္ထုကို ဤခေတ်ကာလတွင် ရေးသားခဲ့သည်။ ရေးသားသူစာရေးဆရာမှာ အမျိုးသမီးတစ်ဦး ဖြစ်သည်။ ဟဲအိအန်ခေတ်ကာလတွင်လည်း ကဗျာများသည် အထူးရေပန်းစားခဲ့သည်။

## အချိန်ကာလအလိုက်မှတ်တမ်း
*၇၉၄ - ဘုရင်ကမ်းမုသည် မြို့တော်ကို "ဟဲအိအန်ခယော" (ယခု-ကျိုတိုမြို့) သို့ ရွှေ့ပြောင်းခဲ့သည်။
*၈၀၄ - ဆိုင်းချော (ဒန်းဂယောဒိုင်းရှိ ဟုလည်းသိကြ) သည် ဂျပန်နိုင်ငံတွင် တန်းဒိုင်းဗုဒ္ဓဘာသာဂိုဏ်းကို တည်ထောင်ခဲ့သည်။
*၈၀၆ - ခူးခိုင်း (ခိုးဘိုးဒိုင်းရှိ ဟုလည်းသိကြ) သည် ဂျပန်နိုင်ငံတွင် ရှင်းဂွန်းဗုဒ္ဓဘာသာကို တည်ထောင်ခဲ့သည်။

## ရုပ်ပုံများ

File:Daidairi of Heiankyo.jpg|ဘုရင့်နန်းတော်နှင့်အတူ ဖော်ပြထားသည့် ရှေးခေတ်ကျိုတိုမြို့ပုံစံငယ် 
File:Byodo-In-07.jpg|South wing of the Phoenix Hall in the Byodo-In temple in Uji

## ကိုးကား
ဟော်မုဇ် ရေလက်ကြား

[thumb|362x362px| ဟော်မုဇ်ရေလက်ကြားသည် မြောက်ဘက်တွင် [အီရန်နိုင်ငံ|အီရန် နှင့် တောင်ဘက်တွင် အိုမန်၏ Musandam အုပ်ချုပ်ရေးမှူးရုံး နှင့် ယူအေအီးနိုင်ငံတို့ကို ပိုင်းခြားထားသည်။ မြေပုံ (၁၈၉၂)၊]]
thumb|270x270px| ရေကြောင်းနိုင်ငံရေးနယ်နိမိတ်များပါရှိသော ဟောမုဇ်ရေလက်ကြားမြေပုံ (၂၀၀၄)
**ဟော်မုဇ် ရေလက်ကြား** (အင်္ဂလိပ်: The Strait of Hormuz) သည် ပါရှန်ပင်လယ်ကွေ့နှင့် အိုမန်ပင်လယ်ကွေ့ကြားရှိ ရေလက်ကြားတစ်ခု ဖြစ်သည်။ ၎င်းသည် ပါရှန်ပင်လယ်ကွေ့မှ ပွင့်လင်းသမုဒ္ဒရာသို့ တစ်ခုတည်းသော ပင်လယ်လမ်းကြောင်းကို ပံ့ပိုးပေးပြီး ကမ္ဘာပေါ်တွင် မဟာဗျူဟာမြောက် အရေးအပါဆုံးသော လမ်းဆုံလမ်းခွများထဲမှ တစ်ခုဖြစ်သည်။ မြောက်ဘက်ကမ်းရိုးတန်းတွင် အီရန်နိုင်ငံ တည်ရှိပြီး တောင်ဘက်ကမ်းရိုးတန်းတွင် အာရပ်စော်ဘွားများပြည်ထောင်စုနှင့် အိုမန်နိုင်ငံ၏ နယ်မြေအစိတ်အပိုင်းဖြစ်သော မူဆန်ဒမ် အုပ်ချုပ်ရေးဒေသတို့ ပူးတွဲပိုင်ဆိုင်သည့် မူဆန်ဒမ်ကျွန်းဆွယ် တည်ရှိသည်။ အဆိုပါ ရေလက်ကြားသည် ၁၀၄ မိုင် (၉၀ ရေမိုင်၊ ၁၆၇ ကီလိုမီတာ) ရှည်လျားပြီး အကျယ်အားဖြင့် ၆၀ မိုင် (၅၂ ရေမိုင်၊ ၉၇ ကီလိုမီတာ) မှ ၂၄ မိုင် (၂၁ ရေမိုင်၊ ၃၉ ကီလိုမီတာ) အထိ ကွဲပြားခြားနားသည်။

၂၀၁၉ ခုနှစ်အထိ ကမ္ဘာ့အရည်ဓာတ်ပြု သဘာဝဓာတ်ငွေ့၏ သုံးပုံတစ်ပုံနှင့် ကမ္ဘာ့စုစုပေါင်းရေနံသုံးစွဲမှု၏ ၂၅% နီးပါးသည် ဤရေလက်ကြားကို ဖြတ်သန်းသွားလာခဲ့ရာ နိုင်ငံတကာ ကုန်သွယ်မှုအတွက် အလွန်အရေးကြီးသော မဟာဗျူဟာမြောက် နေရာတစ်ခု ဖြစ်လာစေသည်။ ဘာဘူရ်၏ မှတ်တမ်းများတွင် တန်ဖိုးနည်းသော အခွံမာသီးများကို ဝေးလံသော ဖာဂါနာဒေသမှ ဟော်မုဇ်သို့ ဈေးကွက်များသို့ ရောက်ရှိရန် သယ်ဆောင်ခဲ့ပုံကို ပြန်ပြောင်းပြောပြထားသည်။

## ဖြစ်ရပ်များ 
၂၀၂၅ ခုနှစ် ဇွန်လ ၂၂ ရက်နေ့တွင် အီရန်ပါလီမန်သည် အမေရိကန်ပြည်ထောင်စုက အီရန်နျူကလီးယားစက်ရုံများအား တိုက်ခိုက်မှုအပေါ် တုံ့ပြန်သည့်အနေဖြင့် ဟော်မုဇ်ရေလက်ကြားကို ပိတ်ပစ်ရန် မဲခွဲဆုံးဖြတ်ခဲ့သည်။ ထိုဆုံးဖြတ်ချက်သည် အစ္စလာမ္မစ်သမ္မတနိုင်ငံ၏ အမျိုးသားလုံခြုံရေးကောင်စီချုပ်၏ အတည်ပြုချက်ကို စောင့်ဆိုင်းနေဆဲဖြစ်သည်။ ၂၀၂၅ ခုနှစ် ဇွန်လအထိ အဆိုပါရေလက်ကြားကို အရှေ့အလယ်ပိုင်း ပဋိပက္ခများအတွင်း တစ်ခါမျှ ပိတ်ပစ်ခဲ့ခြင်း မရှိသေးပါ။

၂၀၂၆ မတ်လ ၂ ရက်နေ့တွင် အီရန်တော်လှန်ရေးအစောင့်တပ်ဖွဲ့ (IRGC) က ဟော်မုဇ်ရေလက်ကြားကို ပိတ်ဆို့လိုက်ပြီဖြစ်ကြောင်း တရားဝင်အတည်ပြုခဲ့ပြီး၊ အဆိုပါရေလက်ကြားအတွင်းသို့ ဝင်ရောက်လာသည့် မည်သည့်သင်္ဘောကိုမဆို မီးရှို့ဖျက်ဆီးသွားမည်ဟု ကြေညာခဲ့သည်။ ဟော်မုဇ်ရေလက်ကြားကို ဖြတ်သန်းသွားလာနေသော သင်္ဘောများကို အီရန်က တိုက်ခိုက်မှုများပြုလုပ်နေကြောင်း သတင်းများထွက်ပေါ်လာပြီးနောက် ယခုကဲ့သို့ အတည်ပြုချက် ထွက်ပေါ်လာခြင်းဖြစ်သည်။

## ဆက်လက်ဖတ်ရှုရန် 
* ၂၀၂၆ ခုနှစ် ဟော်မုဇ်ရေလက်ကြား အကျပ်အတည်း

## ကိုးကား 
ကဏ္ဍ:ဝီကီဒေတာရှိ ကိုဩဒိနိတ်များ
ကဏ္ဍ:အာရပ်ဘာသာစကား ပါဝင်သော ဆောင်းပါးများ
ကဏ္ဍ:ပါရှန်းဘာသာစကား ပါဝင်သော ဆောင်းပါးများ
ကဏ္ဍ:အာရှရှိ ရေလက်ကြားများ
ကဏ္ဍ:အီရန်နိုင်ငံ၏ ပထဝီဝင်
ကဏ္ဍ:အိုမန်နိုင်ငံ၏ ပထဝီဝင်
ကဏ္ဍ:အာရပ်စော်ဘွားများပြည်ထောင်စုနိုင်ငံ၏ ပထဝီဝင်
ကမ္ဘာလုံးဆိုင်ရာခေါင်းစဉ်

ကမ္ဘာလုံးဆိုင်ရာခေါင်းစဉ်  

တစ်ခု၏ဖွဲ့စည်းပုံ တွင်  

ITU-T လျှောက်လွှာများ တရားဝင်သတ်မှတ်ထားပြီး [Http://www.itu.int/rec/T-REC-Q.713/en/my ITU-T ထောက်ခံချက် ( Q.713 )]  နှင့်  နံပါတ်အစီအစဉ်  ပံ့ပိုးကူညီမူ စံနူန်းများကို ထပ်မံတိုးချဲ့ခဲ့သည်။

အခြားအမျိုးသားရေးမူကွဲများ  အချက်ပြချိတ်ဆက်မှု ထိန်းချုပ်ရေးအပိုင်း (SCCP) ကဲ့သို့သော  အမေရိကန် အမျိုးသား စံချိန်စံညွှန်းဌာန တွင်ဖော်ပြထားသော မူကွဲ (`**ANSI T1.112/2000**`)၌ ကမ္ဘာလုံးဆိုင်ရာ ခေါင်းစဉ်  အတွက် ၎င်းတို့၏ ကိုယ်ပိုင်ပုံစံကို သတ်မှတ်ပါ။  `ကမ္ဘာလုံးဆိုင်ရာ ခေါင်းစဉ်တစ်ခု၏ တန်ဖိုးသည် လိပ်စာတန်ဖိုးကို ပြုပြင်မွမ်းမံသည့် ရည်ညွှန်းချက်များ၏ အတွဲတစ်ခုဖြစ်သည်။`  အနှစ်ချုပ်ရန်- 

### ကမ္ဘာလုံးဆိုင်ရာ ခေါင်းစဉ်ဖော်မတ် 
ကမ္ဘာလုံးဆိုင်ရာခေါင်းစဉ် တစ်ခုသည် ဖော်မတ်အမျိုးမျိုးရှိနိုင်ပြီး အများစုမှာ တစ်ခုစီကို သီးခြားစံနှုန်းများဖြင့် သတ်မှတ်ထားသည်။ဖော်မတ်ပါရာမီတာ သည် မည်သည့်ဖော်မတ်များကို အသုံးပြုနေကြောင်း ဖော်ပြသည်။ဖော်မတ် တစ်ခုစီတွင် နောက်ဆက်တွဲ ကန့်သတ်ချက်များ ပါဝင်နိုင်သည်။

### နံပါတ်စဉ်အစီအစဉ် အညွှန်း 
ကမ္ဘာလုံးဆိုင်ရာခေါင်းစဉ် တွင် ကိန်းဂဏန်းအစီအစဉ်အညွှန်း(NPI), သည် ကမ္ဘာလုံးဆိုင်ရာ ခေါင်းစဉ်အတွက် မည်သည့် နံပါတ် အစီအစဉ်ကို အသုံးပြုမည်ကို ဖော်ပြသည်။  ရွေးချယ်ထားသော နံပါတ်စဉ်အစီအစဉ်သည် မက်ဆေ့ချ်ကို ညွှန်ကြားရန် မှန်ကန်သော ကွန်ရက်စနစ်အား ဆုံးဖြတ်ရာတွင် လမ်းကြောင်းပြစနစ်အား ကူညီပေးပါမည်။ 

### **နံပါတ်အမျိုးအစား** 
နံပါတ်အမျိုးအစား (`**TON**`) သို့မဟုတ် သက်ဆိုင်မှုရှိသော လိပ်စာအညွှန်းကိန်းဘောင်(`**NAI**`) E.164 ဥပမာ (ပုံမှန် တယ်လီဖုန်း) နံပါတ်များသည် အပြည်ပြည်ဆိုင်ရာ နံပါတ်လား ကဲ့သို့သော လိပ်စာတန်ဖိုး၏ နယ်ပယ်ကို ညွှန်ပြသည်။ (E.164 နိုင်ငံကုဒ်) ဆိုလိုသည်မှာ "အမျိုးသား" သို့မဟုတ် ပြည်တွင်းနံပါတ် (နိုင်ငံကုဒ်) မပါဘဲ နှင့် "ဒေသခံ" ဖော်မတ်ကဲ့သို့သော အခြားဖော်မတ်များ ( ဥပမာ-မြန်မာနိုင်ငံ၏ နိုင်ငံကုဒ် `ISO 3162-2.MM` )

### ဘာသာပြန်အမျိုးအစား 
ကမ္ဘာလုံးဆိုင်ရာ ခေါင်းစဉ်ခွဲခြမ်းစိတ်ဖြာမှု၏ ဦးစားပေးနည်းလမ်းကို ညွှန်ပြရန်အတွက် ဘာသာပြန်အမျိုးအစား (`**TT**`)ကို ကန့်သတ်ဘောင် ကွန်ရက်တစ်ခုတွင် အသုံးပြုသည်။ 

(အောက်တွင်ကြည့်ပါ)

ပုံမှန်အားဖြင့် ဥရောပကွန်ရက်များတွင် ဤကန့်သတ်ချက်ကို  (ပုံသေတန်ဖိုး-0)အဖြစ် သတ်မှတ်ထားသည်။  မြောက်အမေရိက၌ မိုဘိုင်းကွန်ရက်များ၊ မတူညီသော ဘာသာပြန်အမျိုးအစားများကို ခွဲခြမ်းစိတ်ဖြာရန်အတွက် အသုံးပြုပါသည်။  ( IMSI) တယ်လီဖုန်းစနစ်များအကြား မက်ဆေ့ချ်များ။  အခြေအနေပေါ်မူတည်၍ တူညီသောနံပါတ်ကို ကွဲပြားစွာ ဖြတ်သန်းရမည်ဖြစ်ပြီး ရှုပ်ထွေးသောလမ်းကြောင်းပြပြဿနာများတွင် ဤကန့်သတ်ချက်အဖိုးတန်ပါသည်။ ဥပမာ( အရေအတွက် သယ်ဆောင်ရလွယ်ကူခြင်း ) ကဲ့သို့ပြတ်သားသော မိတ်ဆက်မူ ကိုပေးသည်။
ခန်ဆိုင်းဒေသ

**ခန်ဆိုင်းဒေသ** (関西地方, Kansai-chihō) သည် ဂျပန်နိုင်ငံတွင် အစဉ်အလာအရတည်ရှိခဲ့သည့် ဒေသများထဲမှ တစ်ခု ဖြစ်သည်။ ဤဒေသကို ခင်ခိဒေသ(近畿地方, Kinki-chihō) သို့မဟုတ် ခိနိုင်း (畿内) ဟုလည်း ခေါ်ကြသည်။ ဂျပန်နိုင်ငံတွင် သမိုင်းကြောင်းနှင့် ပထဝီအသွင်အပြင်ပေါ်မူတည်ကာ ဒေသရှစ်ခုရှိပြီး ခန်ဆိုင်းဒေသသည် တစ်ခုအပါအဝင် ဖြစ်သည်။ ထိုဒေသကြီး ရှစ်ခုဖြင့် ဖော်ပြခြင်းကို ၁၉၀၅ ခုနှစ်ကတည်းက စတင်သုံးစွဲခဲ့ကြသည်။

## သမိုင်းကြောင်း
၁၇ ရာစုနှောင်းပိုင်းတွင် ခင်ခိဒေသကို နိုင်ငံ၏ အကြီးဆုံးအုပ်ချုပ်ရေးဒေသရှစ်ခုထဲမှ တစ်ခုအဖြစ် သတ်မှတ်ခဲ့သည်။ 

ရှေးခေတ်က နိုင်ငံ၏ အစိတ်အပိုင်းများကို အမည်သတ်မှတ်ခေါ်ဝေါ်သည့်စနစ်ကို "ခေါ့ခိရှိချိဒိုး" ဟု ခေါ်သည်။ ၎င်းတွင် ခင်ခိ သို့မဟုတ် ခန်ဆိုင်း လည်း ပါဝင်သည်။ ခန်ဆိုင်းဒေသသည် ဟွန်းရှူးကျွန်းရှိ ကျိုတိုမြို့ပတ်ဝန်းကျင်ဒေသများ ပါဝင်သည်။ အကြမ်းဖျင်းအားဖြင့် ရှေးယခင်က ခင်ခိဒေသ၏ ဧရိယာနှင့် အတူတူပင် ဖြစ်သည်။ မဲဂျိခေတ်ကာလတွင် နယ်မြေသတ်မှတ်မှုစနစ်အသစ်ကို ပြုလုပ်ခဲ့သည်။

### ခန်ဆိုင်းဒေသ
## ကိုးကား
ကဏ္ဍ:ဂျပန်နိုင်ငံ၏ ပထဝီဝင်
မြန်မာ့စီးပွားရေးကော်ပိုရေးရှင်း

**မြန်မာ့စီးပွားရေးကော်ပိုရေးရှင်း** ( ; အတိုကောက် **MEC** ) သည် မြန်မာတပ်မတော်မှ လုပ်ကိုင်နေသော အဓိကလုပ်ငန်းစုကြီး နှစ်ခုအနက်မှ တစ်ခုဖြစ်ပြီး ကျန်တစ်ခုမှာ မြန်မာ့စီးပွားရေး ဦးပိုင်လီမိတက် ဖြစ်သည်။ MEC သည် သတ္တုတူးဖော်ရေး၊ ကုန်ထုတ်လုပ်မှုနှင့် ဆက်သွယ်ရေးကဏ္ဍများတွင် စီးပွားရေးလုပ်ငန်းများအပြင် စစ်တပ်အတွက် သဘာဝအရင်းအမြစ်များကို ပံ့ပိုးပေးသည့် ကုမ္ပဏီများနှင့် စစ်တပ်အတွက် အသုံးပြုရန် ကုန်ပစ္စည်းထုတ်လုပ်သည့် စက်ရုံများကို လုပ်ကိုင်နေသည့် ကုမ္ပဏီဖြစ်ကြောင်း အမေရိကန်ဘဏ္ဍာရေးဌာနက အစီရင်ခံတင်ပြထားသည်။ ၂၀၂၂ ခုနှစ် ဩဂုတ်လတွင် ဗိုလ်ချုပ်ကြီးညိုစော သည် MEC ၏ ဥက္ကဋ္ဌဖြစ်သည်။

မြန်မာစစ်အစိုးရအား အရေးကြီးသောပစ္စည်းများ (ဥပမာ-ဘိလပ်မြေနှင့် ရော်ဘာ) များထံ ပံ့ပိုးပေးနိုင်သည့် အမြတ် အစွန်း ရှိသော အကြီးစားစက်မှုလုပ်ငန်းကို တည်ထောင်ရန် ၁၉၉၇ ခုနှစ်တွင် တည်ထောင်ခဲ့ပြီး MEC ၏ လုပ်ငန်းများကို လျှို့ဝှက်စွာ ဖုံးကွယ်ထားသည်။  MEC မှရရှိသော ဝင်ငွေများသည် အရပ်သား ကြီးကြပ်မှုမှ မြန်မာစစ်တပ်၏ ကိုယ်ပိုင်အုပ်ချုပ်ခွင့်ကို အားကောင်းလာစေပြီး "နိုင်ငံတကာ လူ့အခွင့်အရေးနှင့် လူသားချင်းစာနာမှုဆိုင်ရာ ဥပဒေချိုးဖောက်မှုများ ကျယ်ပြန့်စွာ ကျူးလွန်ခြင်း" တွင် စစ်တပ်၏ ဘဏ္ဍာရေးဆိုင်ရာ ဆောင်ရွက်မှုများတွင် အထောက်အကူ ဖြစ်စေခဲ့သည်။ 

## ကိုးကား 
ကဏ္ဍ:မြန်မာနိုင်ငံရှိ အစိုးရပိုင် ကုမ္ပဏီများ
ပြည်သူ့ပါတီ

**ပြည်သူ့ပါတီ** (အင်္ဂလိပ်: People's Party) သည် မြန်မာနိုင်ငံရှိ နိုင်ငံရေးပါတီတစ်ခု ဖြစ်သည်။ ရှစ်လေးလုံးအရေးအခင်း ကျောင်းသားမျိုးဆက်ဖြစ်သော ဦးကိုကိုကြီးက ဦးဆောင်သည့် ပါတီ ဖြစ်ပြီး ဆိုရှယ်လစ်ဗရယ်ပါတီတစ်ခုလည်း ဖြစ်ပါသည်

## ပါတီမှတ်ပုံတင်ခြင်း 
### ၂၀၁၈ 
၂၀၁၈ ခုနှစ်တွင် ဦးကိုကိုကြီးသည် ရှစ်လေးလုံးပြည်သူ့ပါတီအမည်ဖြင့် ပါတီမှတ်ပုံတင်ရန် ပြန်လည်လျှောက်ထားခဲ့သည်။ သို့သော် ပါတီအမည် ကန့်ကွက်ခံရမှုကြောင့် ရှစ်လကျော်အကြာ ၂၀၁၈ ခုနှစ်၊ ဩဂုတ်လ (၂၃) ရက်နေ့တွင်မှ ပါတီမှတ်ပုံတင်ခွင့်ပြုခဲ့သည်။​

### ၂၀၂၃ 
နိုင်ငံတော်စီမံအုပ်ချုပ်ရေးကောင်စီမှ အသစ်ဖွဲ့စည်းခဲ့သော ပြည်ထောင်စုရွေးကောက်ပွဲကော်မရှင်သည် ၂၀၂၃ ခုနှစ်၊ ဇန်နဝါရီလ (၃၁) ရက်နေ့တွင် နိုင်ငံရေးပါတီများအား အသစ်ပြဋ္ဌာန်းလိုက်သည့် ဥပဒေအရ ပြန်လည်မှတ်ပုံတင်ရန် ကြေညာခဲ့ပြီးနောက်၊ ၂၀၂၃ ခုနှစ်၊ ဒီဇင်ဘာ (၂၉) ရက်နေ့၌ ပြည်သူ့ပါတီကို ၂၀၂၃ ခုနှစ်၊ နိုင်ငံရေးပါတီများ မှတ်ပုံတင်ခြင်းနည်းဥပဒေအရ ကြေညာချက်အမှတ် (၅၄/၂၀၂၃) ဖြင့် ခွင့်ပြုခဲ့ပါသည်။ ပါတီ၏ မှတ်ပုံတင်အမှတ်မှာ (၄၇) ဖြစ်သည်။ ပြည်ထောင်စုတစ်ဝန်းလုံး ယှဉ်ပြိုင်မည် ဖြစ်သည်။ 

## ပါတီပူးပေါင်းခြင်း 
ပြည်သူ့လွှတ်တော်ကိုယ်စားလှယ်ဟောင်း ဦးစိန်ဝင်း ဦးဆောင်သည့် ပယ်ဖျက်ခံရသော အမျိုးသားညီညွတ်သောဒီမိုကရက်တစ်ပါတီ (NUDP) သည် ဦးကိုကိုကြီး ဦးဆောင်သော ပြည်သူ့ပါ တီနှင့်လည်း ၂၀၂၃ ခုနှစ်၊ ဖေဖော်ဝါရီလတွင် ပူးပေါင်းခဲ့သည်။

## ပါတီဌာနချုပ် 
ရန်ကုန်တိုင်းဒေသကြီး၊ ပုဇွန်တောင်မြို့နယ်၊ မဟာဗန္ဓုလလမ်း၊ မဟာဗန္ဓုလအိမ်ရာ၊ အမှတ် (၆၂)၊ တိုက် (ဒီ)၊ (၉) လွှာ၊ အခန်း (၉၀၂) တွင် ပါတီရုံးချုပ်ဖွင့်လှစ်ထားသည်။ သို့သော် အကြောင်းကြောင်းကြောင့် ကိုယ်စားလှယ် ၁၄၄ ဦးသာ ဝင်ရောက်ယှဉ်ပြိုင်ခဲ့ပြီး လွှတ်တော် တစ်နေရာမှ အနိုင်ရမှုမရှိပါ။  ပါတီဥက္ကဋ္ဌ ဦးကိုကိုကြီးမှာ တောင်ဥက္ကလာပမြို့နယ် မဲဆန္ဒနယ်ကိုယ်စားပြု ပြည်သူ့လွှတ်တော် ကိုယ်စားလှယ်လောင်းအဖြစ် ယှဉ်ပြိုင်ခဲ့သည်။​

## ရွေးကောက်ပွဲ ရလဒ်များ 
### အမျိုးသားလွှတ်တော် 
### ပြည်သူ့လွှတ်တော် 
### တိုင်းဒေသကြီး/ပြည်နယ်လွှတ်တော်များ 
### တိုင်းရင်းသားလူမျိုးဝန်ကြီးများ 
## ကိုးကား 
ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ
မှာလိုက်ပေသည် ချီ ရတု

"**မှာလိုက်ပေသည်**" ချီ ရတုသည် စိန္တကျော်သူ ဦးဩ ရေးဖွဲ့ခဲ့သော ရတုဖြစ်သည်။

## မှာလိုက်ပေသည် 
**မှာလိုက်ပေသည်**၊ ရင်ရွှေရည်ကို၊ ပန်းချီလှစ်လှပ်၊ နွှဲရစ်အပ်၍၊ ရွှဲဖပ်မျက်နှာ၊ ရင်မှာကလိုင်၊ ပြီးပိုင်ခန့်တွက်၊ ချုပ်သည်ရက်က၊ နေ့ဝက်မျှလေ၊ မလွန်စေနှင့်၊ လက်ရေမယုံ၊ ကျင့်လဲပုံတွင်၊ မြငုံကြွေစေ့၊ ထိုး၍မှတ်သည်၊ နှုတ်နှင်းရည်ကို၊ မလည်မဝိုက်၊ လိုလိုက်ခဲ့မိ၊ ရက်လွန်သိက၊ ပြည်ကြီးစံနတ်၊ ချစ်မျက်ခတ်၍၊ ကြွေမှတ်မှားမေ့၊ လွမ်းမှုန်ဝေ့သည်။ ။ **ဖက်၍အုံးမှာ ခွေလိမ့်မည်**။

**ရာပိုက်ဖွေနှည်**၊ ပြစ်ဖွဲ့မည်ဟု၊ မြရည်အထုံး၊ ကိုယ်တော်လုံးကို၊ ပိုက်ကျုံးဝိုက်လျဉ်၊ ကြည့်တိုင်းယဉ်သား၊ ခဲပျဉ်မေတ္တာ၊ မယ့်နှုတ်မှာနှင့်၊ ရက်ကြာညီဆု၊ လုံလပြုသည်၊ မင်းမှုမပြေ၊ ရှိသည်ထွေကို၊ ရွှေနေပြည်က၊ စွန်းစမသိ၊ ဗျာပါကျိ၍၊ ကတိဖောက်သွေ၊ မမှန်လေဟု၊ လက်ရေကြွေစု၊ တစ်ခုမှန်နိုး၊ စိတ်ဆိုးမာန်ပါ၊ ငယ်မူရာနှင့်၊ ရင်မှာခုန်ဆွေ့၊ ညိုရွှဲမြေ့သည်။ ။ **ရက်နေ့ကျုံးကာ ရေလိမ့်မည်**။

**ကြာတိုက်နေသည်**၊ နတ်တရည်လျှင်၊ ချစ်မည်ဧကန်၊ သက်ဆုံးမှန်မူ၊ လျင်မြန်စေလို၊ လျှောက်ဆိုလိုက်ဖူး၊ ချုပ်နေ့ကြူးက၊ ရူးမူးတုန်လဲ့၊ ကိုးရာမဲ့ဟု၊ ပျောင်းနွဲ့ငယ်မူ၊ မိန့်သံကြူကို၊ မဉ္ဇူပွင့်နှယ်၊ နောင့်ထိပ်လယ်က၊ မပယ်လွှဲသာ၊ ခက်ခဲရာတွင်၊ ထပ်ကာမှိုင်းအုံ၊ မိုးကလှုံ့ခဲ့၊ ခြောက်ဘုံအရှည်၊ မယ့်နေပြည်လည်း၊ သည်သည်မှာသို့၊ တမို့မို့တည့်၊ ဘယ်ဆို့ညာစေ့၊ တိမ်ချင်းဝေ့သည်။ ။ **ယှက်ကွေ့ဖုံးလှာ ပေလိမ့်မည်**။

ကဏ္ဍ:မြန်မာစာပေ
ဥပစာရသိမ်

ဗုဒ္ဓဘာသာတွင် ကျောင်းတိုက်သည် အကာအရံရှိလျှင် အကာအရံအတွင်းသည် **ဥပစာရသိမ်**မည်၏။ အကာအရံမရှိလျှင် ကျောင်းတိုက်၏ အစွန်၌ရှိသော အမြဲစည်းဝေးရာဌာနမှ လည်းကောင်း၊ အစွန်ဆုံးဆွမ်းစားကျောင်း၊ အမြဲနေရာကျောင်းတို့မှလည်းကောင်း အား အလယ်အလတ်ရှိသောယောက်ျား၏ ခဲနှစ်ကျအရပ်၏အတွင်းသည် **ဥပစာရသိမ်**မည်၏။ ထိုဥပစာရသိမ်သည် နောက်ထပ်ကျောင်းတိုးလျှင် တိုးသလောက် ယူဇနာတစ်ရာ အထိပင် ကျယ်ပြန့်သွားနိုင်၍ ကျောင်းယုတ်လျော့လျှင်လည်း ကျဉ်းသွား၏။ ထို့အပြင် ရဟန်းပရိသတ် တိုးလာလျှင်လည်း ဥပစာရသိမ်ကျယ်ပြန့်သွားသည်ဟု မဟာပစ္စရီအဋ္ဌကထာ၌ မိန့်ဆို၏။ ထို့ကြောင့် ကျောင်းဝင်းအတွင်း၌ စုဝေးနေကြသော ရဟန်းများနှင့် တဆက်တည်းပင် ယူဇနာတစ်ရာအထိ ရဟန်းများထိုင်နေလျှင်လည်း တိုင်အောင်ပင် ဥပစာရသိမ် ဖြစ်သွား၏။ ထိုဥပစာရသိမ်အတွင်း၌ လှူဒါန်းသမျှ သံဃိက လာဘ်လာဘသည် ထိုဥပစာရသိမ်အတွင်းရှိ ရဟန်းများအားလုံးနှင့် သက်ဆိုင်၏။

ဘိက္ခုနီပါစိတ်အာရာမပ္ပဝေသနသိက္ခာပုဒ်အရ ဘိက္ခုနီတို့သည် ရဟန်းရှိသော အရံဥပစာအတွင်းသို့ဝင်လိုလျှင် မဝင်မီကပင် ဝင်လိုပါကြောင်း ခွင့်တောင်းရ၏။ ခွင့်မတောင်းဘဲဝင်လျှင် ထိုကျောင်းတိုက် ဥပစာရသိမ်အပိုင်းအခြားကို ခြေဖြင့်နင်းလိုက်မိသည်နှင့်တပြိုင်နက် အာပတ်သင့်၏။ ထို့ကြောင့် ဤဥပစာရသိမ်သည် ထိုအာရာမပ္ပဝေသနသိက္ခာပုဒ်နှင့်လည်း သက်ဆိုင်၏။

ဘူတဂါမဝဂ် ဒုတိယသေနာသနသိက္ခာပုဒ်အရ သံဃိကကျောင်း၌ အခင်းများကို ခင်းထိုင်ပြီးနောက် တခြားအရပ်သို့ သွားလိုသောအခါ ထိုအခင်းများကို မသိမ်းဆည်းနိုင်ခဲ့သော် ခွင့်ပန်တိုင်ကြားပြီးမှ သွားရ၏။ ခွင့်မပန်ဘဲသွားခဲ့သော် ဤဥပစာရသိမ်ကို ကျော်လွန်သည်နှင့်တပြိုင်နက် အာပတ်သင့်၏။

ပရိဝတ်မာနတ်ကျင့်သောရဟန်းသည် ဤဥပစာရသိမ်အတွင်းရှိ ရဟန်းအားလုံးနှင့် ဥပစာရသိမ်အတွင်း၌ ဝင်လာသမျှ အာဂန္တုကရဟန်းတို့အား ပရိဝါသ်မာနတ် ကျင့်နေပါကြောင်းပြောကြားရ၏။ ထို့ပြင် ဝါတွင်း၌ ဝါဆိုပြီးနောက် အခြားကျောင်းတိုက်သို့ အကြောင်းထူးမရှိဘဲ ညဉ့်အိပ်ညနေသွားလျှင်လည်း ဤမိမိကျောင်းတိုက်ဥပစာရကို ကျော်လွန်လျှင် ဝါကျိုးဝါပြတ် ဖြစ်၏။ နိဿယည်းဆရာထံ နိဿယည်းခံယူထားလျှင်လည်း ထိုနိဿယည်းဆရာတပည့်နှစ်ဦးလုံး ဥပစာရသိမ်အတွင်းဝယ် အရုဏ်တက်ချိန်၌ ရှိနေရ၏။ အရုဏ်တက်ချိန်၌ တစ်ပါးပါးက ထိုကျောင်းတိုက် ဥပစာရသိမ်အပြင်သို့ ရောက်နေလျှင် နိဿယည်းပျက်၏။ ထေရ်စဉ်ဝါစဉ်အလိုက် နေရန် ကျောင်းနေရာချထားသောအခါ ထိုကျောင်းနေရာကို လက်ခံလျှင်လည်း ဤဥပစာရသိမ်အတွင်း၌ ရှိနေမှသာ ထိုကျောင်းနေရာကို ယူငင်လက်ခံခွင့်ရှိ၏။ ဥပစာရသိမ်အပြင်မှနေ၍ ယူငင်ခွင့်မရှိ။ မိမိအတွက် ကျောင်းနေရာကို လက်ခံယူငင်ပြီးနောက် တခြားကျောင်း၌ ကျောင်းနေရာယူမည်ကြံ၍ ထွက်သွားလျှင်လည်း ဥပစာရသိမ်ကို လွန်သည်နှင့်တပြိုင်နက် နဂိုယူပြီး ကျောင်းနေရာမှ လက်လွတ် ဖြစ်ရတော့၏။

### ကျမ်းကိုး
နာရစီရင်စု

**နာရစီရင်စု** (奈良県, Nara-ken) သည် ဂျပန်နိုင်ငံရှိ စီရင်စုတစ်ခုဖြစ်ပြီး ခန်ဆိုင်းဒေသတွင် တည်ရှိသည်။ ဤစီရင်စုသည် ဟွန်းရှူးကျွန်းပေါ်တွင် တည်ရှိသည်။ မြို့တော်မှာ နာရမြို့ ဖြစ်သည်။

## သမိုင်းကြောင်း
မဲဂျိခေတ်တွင် ယာမတိုစီရင်စုဧရိယာကို နာရစီရင်စုအဖြစ် သတ်မှတ်ခဲ့သည်။

## ပထဝီဝင်
နာရစီရင်စုသည် အနောက်ဘက်တွင် ဝါခယာမစီရင်စုနှင့် အိုဆာကာစီရင်စု၊ အနောက်ဘက်တွင် ကျိုတိုစီရင်စု၊ အရှေ့ဘက်တွင် မိအဲစီရင်စုတို့ တည်ရှိကြသည်။

## ဗုဒ္ဓဘာသာကျောင်းတော်များနှင့် နတ်ကျောင်းများ
## ပြင်ပလင့်များ
## ကိုးကား
ကဏ္ဍ:ဂျပန်နိုင်ငံ၏ ခရိုင်များ
ကျိုတိုစီရင်စု

**ကျိုတိုစီရင်စု** (京都府, Kyōto-fu) သည် ဂျပန်နိုင်ငံ၊ ခန်ဆိုင်းဒေသရှိ စီရင်စုတစ်ခု ဖြစ်သည်။ ဟွန်ရှူးကျွန်းတွင် တည်ရှိသည်။ မြို့တော်မှာ ကျိုတိုမြို့ ဖြစ်သည်။

## သမိုင်းကြောင်း
မဲဂျိခေတ်တွင် ယခင်ယာမရှိရိုစီရင်ကို ကျိုတိုစီရင်စုအဖြစ် သတ်မှတ်ခဲ့သည်။ ၇ ရာစုမှ ၁၉ ရာစုနှောင်းပိုင်းအထိ ကျိုတိုမြို့သည် ဂျပန်နိုင်ငံ၏ မြို့တော် ဖြစ်ခဲ့သည်။

## ပထဝီသွင်ပြင်
ကျိုတိုစီရင်စုသည် ဂျပန်နိုင်ငံ၊ ဟွန်းရှူးကျွန်း၏ အလယ်ဗဟိုတွင် တည်ရှိသည့် စီရင်စုတစ်ခု ဖြစ်သည်။ မြောက်ဘက်တွင် ဂျပန်ပင်လယ်ပြင်နှင့် ဖုခုအိစီရင်စု တည်ရှိသည်။ တောင်ဘက်တွင် အိုဆာကာစီရင်စု၊ နာရစီရင်စုတို့ တည်ရှိသည်။ အရှေ့ဘက်တွင် မိအဲစီရင်စုနှင့် ရှိဂစီရင်စုတို့ တည်ရှိသည်။ အနောက်ဘက်တွင် ဟယောဂေါ့စီရင်စု တည်ရှိသည်။

### မြို့များ
ကျိုတိုစီရင်စုတွင် မြို့ (၁၅) မြို့ တည်ရှိသည်။ ၎င်းတို့မှာ -

### ရွာများ
## ပညာရေး
### တက္ကသိုလ်နှင့် ကောလိပ်များ
*ဘွတ်ခယောတက္ကသိုလ်
*ဒိုရှိရှတက္ကသိုလ်
*ဒိုရှိရှအမျိုးသမီးတက္ကသိုလ်
*ဒိုရှိရှအမျိုးသမီးဂျူနီယာကောလိပ်
*ဟနဇိုနိုတက္ကသိုလ်
*ဟဲအိအန်ဂျောဂခုအင်းတက္ကသိုလ်
*အိခဲနိုဘိုးဂျူနီယာကောလိပ်
*ခချောကောလိပ်
*ကျိုတိုဘွန်းခယောတက္ကသိုလ်
*ကျိုတိုဘွန်းခယောဂျူနီယာကောလိပ်
*ကျိုတိုမြို့အနုပညာတက္ကသိုလ်
*ကျိုတိုစီးပွားရေးကောလိပ်
*ကျိုတိုသတင်းအချက်အလက်နည်းပညာကောလိပ်
*
*
*ကျိုတိုနည်းပညာတက္ကသိုလ်
*ကျိုတိုနိုင်ငံခြားဘာသာဂျူနီယာကောလိပ်
*
*ကျိုတိုခိုးခအမျိုးသမီးတက္ကသိုလ်
*
*ကျိုတိုနိုထရီဒမဲတက္ကသိုလ်
*ကျိုတိုဆေးဝါးတက္ကသိုလ်
*ကျိုတိုစီရင်စုတက္ကသိုလ်
*Kyoto Prefectural University of Medicine
*
*Kyoto Saga University of Arts
*ကျိုတိုဆန်းဂယောတက္ကသိုလ်
*ကျိုတိုဆဲခတက္ကသိုလ်
*Kyoto Seizan College
*ကျိုတိုတချိဘနတက္ကသိုလ်
*ကျိုတိုတက္ကသိုလ်
*Kyoto University of Advanced Science
*ကျိုတိုအနုပညာတက္ကသိုလ်
*
*ကျိုတိုပညာရေးတက္ကသိုလ်
*ကျိုတိုနိုင်ငံခြားဘာသာတက္ကသိုလ်
*ကျိုတိုအမျိုးသမီးတက္ကသိုလ်
*Meiji University of Integrative Medicine
*အိုးတနိတက္ကသိုလ်
*Otani University Junior College
*ရိဆွတ်မဲခန်တက္ကသိုလ်
*ရုခိုခုတက္ကသိုလ်
*Ryukoku University Faculty of Junior College
*ရှုချိအင်းတက္ကသိုလ်
*Temple University, Japan Campus Kyoto
*ဖုခုချိယမတက္ကသိုလ်

## ကျောင်းတော်နှင့် နတ်ကျောင်းများ
## ပြင်ပလင့်များ
*Official Kyoto Prefecture website (in English)
*Kyoto Prefectural International Center 
*Kyoto Prefecture Daily Living Guide 
*Kyoto Tourism Federation 
*Kyoto Visitors Guide

## ကိုးကား
ကဏ္ဍ:ကျိုတိုစီရင်စု
ကဏ္ဍ:ဂျပန်နိုင်ငံရှိ စီရင်စုများ
ကဏ္ဍ:ခန်းဆိုင်းဒေသ